Тәгәрмәс » Страница 9 » Башҡортостан гәзите\nЮл уйын урыны түгел\nТәгәрмәс // 5-08-2016, 01:06\nУҡыусыларҙың йәйге каникулы дауам итә. Һәр кем уны ҡайҙа, нисек үткәреү тураһында алдан уҡ план ҡора. Кемдәрҙер йәйге лагерҙарға ял итергә йыйынһа, икенселәр атай-әсәйҙәре менән ваҡыт үткәрергә ниәтләй, шулай ҙа күптәр ауылда олатай-өләсәһе янында, тиҫтерҙәре менән бергә ял итеүҙе хуп күрә. Әммә, балалар ҡайҙа ғына булһалар ҙа, хәүефһеҙлек ҡағиҙәләре тураһында оноторға ярамай.\nКом: 0 // Уҡынылар: 941 тапҡыр // Тотош уҡырға\nБала саҡ хыялына тоғро\nАтаһының көн һайын тиерлек погонындағы йондоҙҙарын ялтыратҡансы таҙартып, һәр саҡ оло тантанаға барған кеүек бөхтә, ыҫпай кейенеүен, аяҡ кейеменең таҙа булыуын бала саҡтан күреп үҫә ул. Артабан яҡын кешеһенең районда бик хөрмәтле һәм юғары вазифа биләүенә төшөнә. Милиция полковнигы Рәйес Усманов Әбйәлил районы юл хәрәкәте хәүефһеҙлеге дәүләт инспекцияһында оҙаҡ йылдар хеҙмәт итә.\nКом: 0 // Уҡынылар: 501 тапҡыр // Тотош уҡырға\nКөлөп алайыҡ әле\nТәгәрмәс // 5-08-2016, 01:03\n– Ә һеҙ беләһегеҙме, әгәр тартмаһағыҙ, шул аҡсағыҙға бына бындай машина ала алған булыр инегеҙ. (Йәнәшәлә торған машинаһына төртөп күрһәтә).\n– Ә һеҙ бына тартаһығыҙмы үҙегеҙ?\n– Ә һеҙҙең бындай машинағыҙ бармы?\nКом: 0 // Уҡынылар: 537 тапҡыр // Тотош уҡырға\nЭлектромобилдәргә һалым бөтә\nРәсәй Хөкүмәтендә экологик йәһәттән иң таҙа автотранспорт төрө – электромобилгә ҡағылышлы план әҙерләнде. Ул 2025 йылға тиклем иҫәпләнгән. Проект киләсәктә ошо транспорт төрөн һайлағандарға ташлама биреүгә арналған.\nКондиционер Дуҫмы, дошманмы?\nТәгәрмәс // 1-07-2016, 06:10\nАвтомобилгә инеп ултырыу менән кондиционерҙы тоҡандырырға ғәҙәтләнгәнбеҙ. Йәй – һалҡын һауа, ә ҡыш йылыһы кәрәк. Кеше уңайлыҡҡа тиҙ өйрәнә. Ләкин уның рәхәте генә түгел, зыяны ла байтаҡ.\nКом: 0 // Уҡынылар: 437 тапҡыр // Тотош уҡырға\nИҫкегә иҫең китмәһен, тиһәләр ҙә...\nТотонолған автомобилдәр баҙары Рәсәйҙә әүҙемләшә: быйылғы биш айҙа ғына ла ике миллиондан ашыу ошондай машина һатылған! Уҙған йылғы шул уҡ осор менән сағыштырғанда ул 10,7 процентҡа күберәк тигән һүҙ. Аналитиктар был үҫештең дүртенсе ай инде дауам итеүен билдәләй. Ә Башҡортостанда хәл нисек?\nКом: 0 // Уҡынылар: 370 тапҡыр // Тотош уҡырға\nИҫерек шофер елә ҡаршыға...\nХәҙер автомобиль хәрәкәте бик көслө. Айырыуса ҙур ҡалаларҙа. Хатта тәжрибәле шоферҙарға ла рулдә булыуы еңел түгел, ығы-зығылы хәрәкәт ныҡлы иғтибар талап итә. Әммә шундай шарттарҙа ла рулгә эскән килеш ултырған кешеләрҙе күреп иҫ китә. Нигеҙҙә, улар – тормош һабаҡтарын алып өлгөрмәгән йәш-елкенсәк. Был хәүефле ғәҙәттән ҡасан арынырбыҙ?\nТәгәрмәс // 30-06-2016, 19:42\nКом: 0 // Уҡынылар: 687 тапҡыр // Тотош уҡырға\n“Ашығыс ярҙам”дар туҙҙы\nТәгәрмәс // 30-06-2016, 19:41\nБензин аҡсаһы ҡайҙа китә?\nТәгәрмәс // 30-06-2016, 19:39\nРәсәйҙә автомобиль яғыулығына акциз тағы арттырылды. Быйыл ғына ла өсөнсө тапҡыр. Бер литр бензинға страховка күләме – ике, ә кәрәсингә бер һумға күтәрелде. Өҫтәмә хаҡҡа һалымды ла иҫәпкә алһаң, тимәк, был артым һәр литр бензин 2 һум 36 тингә ҡиммәтерәк була тигән һүҙ.\nКом: 0 // Уҡынылар: 594 тапҡыр // Тотош уҡырға\nАртҡа 1 ... 5 6 7 8 9 10 11 12 13 ... 28 Алға Бит башына


Оло йәштәгеләр араһында әлегә тиклем теләк теләү йолаһына ғына түгел, шул йолаға бәйле йәй ташының көсөнә ышаныу ҙа йәшәп килә. Сибайҙа нәшер ителгән "Атайсал" гәзитендә шул ҡалала йәшәүсе А. Моталовтың Иҫке Сибай ауылынан алыҫ түгел ерҙәге яңғыҙ таш, боронғолар әйтеүенсә, "сәнскән таш"тың фотоһы менән уның хаҡында мәҡәләһе баҫылып сыҡҡайны. Автор унда үткән быуаттың 50-се йылдарында Сибай ҡалаһының элекке урынында әлеге "сәнскән таш"тарҙың бик күп булыуы, хатта уларҙың аллея рәүешендә теҙелеп киткәл мәлен бәйән итә. Үкенескә күрә, был ата-бабаларыбыҙҙан ҡалған таш ҡомартҡыларҙы таусылар ҡалаһы Сибайҙы төҙөгән саҡта ҡеүәтле техника менән ҡырағайҙарса аҡтарып алып, емереп бөткәндәр. Аллеяларҙың береһе тау битләүендә, әлеге Горный урамындағы магазин ултырған урында булған. Әлеге мәҡәлә эҙе буйлап Иҫке Сибай ауылында йәшәгән ҡарттарҙан һорашып сыҡҡас, шул асыҡланды: элек башҡорттар баяғы "сәнскән таш" янында теләк теләү йолаһы үткәрер булғандар. Ҡөрьән уҡып, Хоҙайҙан ямғыр һорап, шул ташҡа һыу һибеп, үҙҙәре лә бер-береһен һыу менән ҡойондорошҡандан һуң, ҡорбан салып, ит бешереп, бер-береһен һыйлағандар.\nЯҙыусы Лира Яҡшыбаеваның билдәле дин әһеле, күрәҙәсе һәм халыҡ табибы Мөжәүир хәҙрәт хаҡындағы яҙмаларында ла йәй ташына ҡағылышлы эпизод бар. Бер йылы шулай Сибай ҡалаһында ғына түгел, тотош ошо төбәктә ай буйы туҡтамай ямғыр яуа. Бының сәбәбен Сибай ҡалаһындағы ниндәйҙер объектты төҙөгәндә йәй таштарының береһе урынынан ҡуҙғатылған, тип фаразлай халыҡ. Мөжәүир хәҙрәт һәм Сибайҙың өлкән кешеләре кәңәше буйынса, ҙур ғына бер таш кире урынына ҡайтарып ҡуйыла һәм шул ғәмәлде ҡылғандан һуң ямғыр яуыуҙан туҡтай, тиелгән.\n"Киске Өфө" гәзитендә сығышы менән Баймаҡ районынан булған философия фәндәре докторы, профессор Самат Мөхәмәтйәнов Баҡмал исемле өләсәһенең 1919 йылда йәй ташын табып алыуы һәм уға бәйле артабанғы ваҡиғалар тураһында бик матур һәм мауығып уҡырлыҡ иҫтәлектәрен баҫтырып сығарғайны. Баҡмал оләсәй һөйләүенсә, һыуға барғанында ул Саҡмағош тип аталған йылғала төрлө төҫтәр менән емелдәп ағып килгән йәшкелт-аҡ бер ташты тотоп ала. Шул саҡ ҡапыл ғәрәсәт сығып, көслө итеп ямғыр ҡоя башлай һәм туҡтамай ай буйы яуа ла яуа. Йәй ташын тотоп алыуын ишетеп ҡалған оло ауылдаштары Баҡмал инәйгә (ул ваҡытта йәш кенә киленгә) уны кире урынына илтеп һалырға ҡушалар. Ташты кире илтеп, йылға һыуына төшөрөү менән ямғыр ҙа туҡтай.\nЭлегерәк Ейәнсура районына ҡараған, 1960 йылдарҙа Ырымбур өлкәһе Ҡыуандыҡ районына күсерелгән Баҡатар тигән башҡорт ауылы кешеһе Ф. Илбулдиндың йәй ташына бәйле башҡорттарҙың ырым-йолалары хаҡында иҫтәлектәре "Башҡортостан" гәзитендә донъя күргәйне. Ошонда уҡ авторҙың Баҡатар ауылы янындағы тау башында табылған йәй ташының фотоһүрәте лә баҫылды. Ф. Илбулдиндың һөйләүе буйынса, элек үҫәргән ырыуы башҡорттары ошо таш ярҙамында ямғыр яуҙырыр йәки оҙаҡҡа һуҙылған яуынды туҡтатыр булған. Бының өсөн улар ҙур ҡаҙанға һыу тултырып, унда йәй ташын төшөргән һәм эргәһенә усаҡ яғып, Хоҙайҙан ямғыр теләгән йәиһә уны туҡтатыуҙы һораған. Бер ваҡыт "Киске Өфө"лә Күгәрсен районынан Миңнулла Әлимғолов Шәмиғол хәлфә тураһындағы яҙмаларын баҫтырғанйы һәм шунда бер ваҡиғаны тасуирлап, ғәҙәти булмағаныраҡ рәүештәге йәй ташының фотоһүрәтен дә баҫтырғайны. М. Әлимғоловҡа ул таш ҡыҙыҡ ҡына килеп эләгә: көслө ел һәм ҡойма ямғыр аҫтында тороп ҡалған егет арҡаһына ниҙер килеп бәрелеүҙән әйләнеп ҡараһа, ҙур булмаған сәйер формалағы бер ташты күрә. Эргәһендә килгән изге әүлиә Шәмиғол хәлфә был таштың ябай ғына түгеллеген, бөтөн эштәрҙә лә уңыш килтерер тылсымы барлығын һәм уның Аллаһ тарафынан ебәрелгәнен, Миңнулланың ташты үҙендә ҡәҙерләп һаҡларға тейешлеген аңлата. Был осраҡта ла таштың ямғыр, һыу менән бәйле булыуын күрәбеҙ.\nҮҙемә иһә этнографик экспедицияла йөрөгәндә табын ырыуы башҡорттары йәшәгән Ғафури районының Ерек ауылынан алыҫ түгел Арҡа тип йөрөтөлгән бер урында ошонда йәшәгән башҡорттарҙың күрһәтеүе буйынса ике йәй ташын фотоға төшөрөп алырға тура килде. Бындағы халыҡтың һөйләүе буйынса, йәй ҡоро килгән йылдарҙа өлкән йәштәгеләр йыйылып, ошо таштар янына барып, уларҙы таҙартып, йыуып, өҫтөнә һыу ҡойоп, һары май һылап, Хоҙайҙан ямғыр һорар булғандар. Был таштарға сәбәпһеҙҙән тейергә, уларҙы урынынан ҡуҙғатырға ярамай, киреһенсә, уларҙы һаҡлап, ҡараштырып торорға кәрәк, тип һөйләне боронғоно белгән, ихтирам иткән Ғафури районының табын башҡорттары.\nЙәй ташы хаҡында башҡорттарҙың ырым-ышаныуҙары Абдулҡадир Инан теркәп ҡалдырған башҡа төрки телле халыҡтарҙың шундай уҡ йолаларынан бигүк айырылмай, тиергә була. Төркиҙәрҙең ямғыр яуҙырыу көсөнә эйә булған йәй ташы тураһында X-XI быуаттар арауығында Урта Азияла йәшәгән билдәле ғалим әл Бируни (973-1048): "Бер төрки миңә ямғыр яуҙыра торған таш килтереп бирҙе. Мин уны ҡабул итеп алырмын һәм ҡыуанырмын, тип уйлағандыр, күрәһең..." - тип яҙып ҡалдырған. Боронғо төркиҙәрҙәге ямғыр яуҙырыу көсөнә эйә булған Йәй ташы хаҡындағы мәғлүмәттәр Урта быуатта йәшәгән Көнсығыш авторы Ибн әл-Факиһ-әл-Хәмәҙәни хеҙмәттәрендә лә урын алған. Был автор: "Төрки илдәренең бер мөғжизәһе - ямғыр, ҡар, боҙ йәки үҙҙәре ни теләй, шуны яуҙыра ала торған таштары. Был таштар уларҙа ҙур әһәмиәткә эйә һәм киң таралған", - тип яҙып ҡалдырған.\nТөрки телле халыҡтарҙың барыһында ла йәй ташы, бер аҙ фонетик айырымлыҡтарын иҫәпкә алмағанда, бер үк атама менән "дьада - яда - сата - джайташ - йәй таш" тип атала.\nС.Е. Малов, В.Н. Басилов кеүек билдәле совет ғалимдары, "йәй таш" һүҙенең "йәй", "дьята", "яҙа" өлөшө төрки телдәренә иран телдәре төркөмөнә ҡараған Авеста телендәге "даьда" ("тылсым" "күрәҙәлек") һүҙенә барып тоташа, тигән ҡарашта. Бының менән килешергә лә булыр ине, әммә төрки теле халыҡтарҙа "йәй таш" тураһында әлегәсә һаҡланған мәғлүмәттәр, уларҙың оҡшашлығы был һүҙҙе төрки телдәренең үҙенән аңлатырға кәрәктер, тигән фекер тыуҙыра. Мәҫәлән, башҡорт телендә, "яҙа", "яҙылыу" һүҙҙәре "асылыу, йәйелеү" мәғәнәһен бирә. Башҡорт телендәге миҙгелде аңлатҡан "Йәй" һүҙе үҙе лә ошо "йәйелеү", "киңәйеү", "асылыу" менән бәйлелер. Башҡорттар әле булһа көндөң аяҙайтып китеүен "көн яҙылып китте", тиҙәр, йәғни был һүҙбәйләнеште "көн асылып китте" тигән мәғәнәлә ҡулланалар. Ошо йәһәттән төрлө төрки телдәрендә таралған "дьата, яда, сата, йәй" терминдарының көн торошо менән бәйле булыуын, уның менән идара итергә тырышып ҡулланылыуын күрергә булалыр.\nШулай итеп, был ямғыр яуҙырыу менән бәйле башҡарылған йоланың һәм уны үтәгәндә ҡулланылған "йәй" ("яҙа") ташына бәйле инаныуҙары бөтөн төрки халыҡтары араһында ла әлегәсә тотороҡло йәшәп килеүе был йоланың, инаныуҙарҙың дөйөм төрки тамырҙан булыуына бер ишаралыр кеүек.\nЗәкирйән ӘМИНЕВ, этнограф. (Аҙағы. Башы 9-сы һанда).\nЯҙылған: 16.03.18 | Ҡаралған: 188


Ҡырымда республиканың үҙенең шифаханаһы буласаҡ // Йәмғиәт | новости башинформ.рф\nҠырымда республиканың үҙенең шифаханаһы буласаҡ\n15:00, 25 марта 2016 Йәмғиәт\nӨФӨ, 2016 йыл, 25 март. /«Башинформ» мәғлүмәт агентлығы, Александр Смирнов/.\nБашҡортостан Ҡырым Республикаһы етәкселеге менән ярымутрауҙағы дауалау-һауыҡтырыу учреждениеларының береһен файҙаланыуға тапшырыу тураһында һөйләшеүҙәр алып бара. Республика Дәүләт Йыйылышы – Ҡоролтай депутаттарының һорауҙарына яуап биреп, төбәк Башлығы Рөстәм Хәмитов ошо хаҡта белдерҙе.\n– Ҡырымда ял итеүгә килгәндә, беҙ шифаханаларҙың береһен бушлай алыу өҫтөндә эшләнек. Әлегә бушлай килеп сыҡмай. Ҡырымға әүҙем ярҙам күрһәтәбеҙ, шуға күрә уның етәкселеге һауыҡтырыу учреждениеларының береһен файҙаланыуға биреп, Башҡортостанға рәхмәт белдерергә теләй. Ошо йәһәттән эш дауам итә, – тине Рөстәм Хәмитов. – Йә ошо йылдың аҙағына, йә киләһе йәйгә Ҡырымда үҙебеҙҙең дауалау-һауыҡтырыу учреждениеһы буласаҡ. Унда тәү сиратта балалар, ветерандар ял итәсәк.\nБынан алдараҡ, республика Хөкүмәте эшмәкәрлеге һөҙөмтәләре буйынса отчетында, Башҡортостан Башлығы былтыр Ҡырымдың Белогорск районына 173 миллион һумдан ашыу аҡса йүнәлтелгән тип билдәләне.\n– 26 балалар баҡсаһы, мәктәптәр һәм мәҙәниәт йорттары ремонтланған. Еңеү көнөнә мемориаль комплекстар төҙөкләндерелгән. Ярымутрауҙа 30 электр генераторҙары ҡуйылған, – тине төбәк етәксеһе. – Беҙ тапшырған ауыл хужалығы техникаһы уңышты ваҡытында йыйып алыуға ҙур өлөш индерә. Мәҙәниәт, йәштәр сәйәсәте буйынса тығыҙ бәйләнеш булдырылған. Киләсәктә лә ошо хеҙмәттәшлекте нығытыу мөһим.\nТеги: шифаханалар,ҡырым,бр башлығы


Тере легендалар һәм хазиналар эргәбеҙҙә генә йөрөй. Ә беҙ ниңә уларҙы баһалай белмәйбеҙ?\n11 Февраль 2019, 12:04\nБер көн Полиграфкомбинаттың “Ағиҙел” һәм “Һәнәк” журналдары урынлашҡан ҡатында легендар Рим ағай Хәсәнов күренеп ҡалды. Һуңғы тапҡыр ике йыл элек Рим ағай менән Салауат Юлаев һәйкәле эргәһендә осрашҡайныҡ. Миңзәлә татар драма театрында бер пьеса буйынса эшләгәйнек. Маэстро һоҡланырлыҡ көй яҙғайны. Берлектәге эш буйынса фекер алыштыҡ. Шунда БДПУ-ның шул саҡтағы ректоры Рәил Әсәҙуллин бер төркөм ҡунаҡтарын эйәртеп килеп сыҡты. Ректор беҙҙе улар менән таныштырҙы. Ҡунаҡтарҙың ҡыуаныуын күрһәгеҙ! Ябай ғына итеп композитор менән драматург эш бөтөрөп йөрөйҙәр, аяҡ өҫтө, еңелсә аралашыу булды. Һуң, хәҙер һәр береһендә телефон, алмаш-тилмәш фотоға төшмәй буламы һуң инде?\nБына шулай тыуа легендалар, хөрмәтле Сәлимйән ағай. Һин миңә ҡәләмдәш тә, дуҫ та, рухташ та. Әйткәндәй, яңыраҡ ҡәләмдәшебеҙ Шәйхелислам ағайға, эйе, Сибайға шылтыраттым. Бирешмәй ҡарт, һин дә мин йәшәп ята. “Сәлимгә сәләм әйт, ул һаман көрәшәлер инде”, – тине. Мин әйттем: “Сәлимйән ағай көрәшә һәм еңә”, – тинем. Бөрйәнгә барһаң да, Сәлимйән ағай, һине һорашалар. Дөрөҫөрәге, һағыналар. “Эх, Бәҙретдинов килеп төшһә ине...” тигәндәрен ишеткәнем булды. Килеп төшмәҫһең шул, хәҙер заман үҙгәрҙе, гәзит менән генә төҙәтеп булмаҫ. Шулай булғас, ағай, үҙең легенда булыуҙан баш тартма. Лайыҡлы эшләнең, лайыҡлы баһаһын да ала бел.\nЙыш ҡына беҙгә Юлай ағай Ғәйнетдинов килеп керә. Эйе, шул, “Хазина”ның үҙе. Юлай ағай легенда ғына түгел, тере хазина. Мин уны, осраған һайын, шулай тип ҡосаҡлап алам: “Һаумы, Юлай ағай! Һин бит халҡыбыҙҙың хазинаһы.”\nБына шулай, Сәлимйән ағай. Бер генә фекер яҙғайның (тап һинеңсә инде), ә\nкүпме һүҙ сыҡты. Етәр, теге мәҡәләңде өсөнсө һанға планлаштырҙыҡ. Ну, шәп\nяҙғанһың, баяғы, тап һинеңсә инде. Рәхмәт!


Материалы за 25.05.2011 » Архив газеты "Йәшлек"\nКем өлгөр - шул алғыр.\nМатбуғатҡа яҙылыу хаҡтары үҙгәрмәйәсәк\nИғтибар: енәйәтселәр! Яңылыҡтар » Иғтибар\nР буйынса Эске эштәр министрлығы һәм Өфө ҡалаһы буйынса Эске эштәр идаралығы тарафынан баш ҡала магазиндарына пистолетҡа оҡшаш әйбер ҡулланыу менән һөжүм итеүҙәр серияһы өсөн ике кеше эҙләнә.\nТәүгеһе: 20 – 25 йәштәрҙә, буйы 170 – 175 см, мыҡты йәки уртаса кәүҙәле. Ҡараһыу төҫтәге сепрәк куртка, ҡара башлыҡ, ҡараһыу салбар, ҡара ботинка кейгән. Икенсеһе: 20 – 25 йәштәрҙә, буйы 170 – 173 см, уртаса кәүҙәле. Капюшонлы ҡара болонья курткала, ҡара йәшел йәки асыҡ йәшел төҫтәге салбарҙа, һоро төҫтәге спорт ботинкаһы, ҡара башлыҡ кейгән.\nавторы: admin | 25 мая 2011 | Фекерҙәр (0) | Тотош уҡырға\nКис ултырып бәйләм бәйләй мәрйәм Яңылыҡтар\nБилдәле булыуынса, әле ҡыҙҙар күп ваҡытын телевизор, компьютер артында ултырып үткәрә. Бик күптәре өсөн сигеү, бәйләм бәйләү, ғөмүмән, ҡул эштәре ”әсәй-өләсәйҙәр заманындағы эш” һанала. Ысынлап та, хәҙер магазиндарҙа йәнең ни теләй, шул бар: шәлдәр, кофталар, күлдәктәр, бейәләйҙәр… Әммә ҡул эштәре менән ултырыу ниндәйҙер әйберҙең етешмәүенән түгел, ә күңел талабы, тип иҫәпләй мин белгән ҡайһы бер ҡул оҫталары. Шундай алтын ҡуллыларҙың береһе – Хәйбулла районының Ҙур Арыҫланғол ауылынан Мәрйәм Асҡарова.\nМай сүлмәге тышынан билдәле, тигәндәй, уларҙың йортон Мәрйәмдең ҡулдары менән бәйләнгән зауыҡлы салфеткалар, ултырғыс, диван япмалары биҙәй. Ҡыҙлы йорт – наҙлы йорт, тип юҡҡа әйтмәйҙәр шул.\nПрезидент яңы Премьер-министр эшмәкәрлегенең төп йүнәлештәрен билдәләне Яңылыҡтар\nИғтибар йүнәлтергә тура киләсәк иң мөһим эшмәкәрлек йүнәлештәренең береһе – Салауат – Стәрлетамаҡ сәнәғәт узелы нигеҙендә нефть һәм газ химияһы үҙәген булдырыу. «РусГидро» һәм «Alstom» француз компанияһы менән берлектә сәнәғәт технопаркы төҙөлөшө – республиканың машиналар эшләү комплексына яңы этәргес биреүгә һәләтле был сәнәғәт проекты. Шулай уҡ Өфө йылғаһында гидроэлектростанция һәм Белорет районында тулы цикллы металлургия заводы төҙөлөштәре лә өҫтөнлөклө проекттар иҫәбендә.


Гәзитте яратыуыбыҙ юҡҡа түгел » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Гәзитте яратыуыбыҙ юҡҡа түгел\nГәзитте яратыуыбыҙ юҡҡа түгел 09.09.2015 // Йәмғиәт\nЯңыраҡ телевизорҙан бер сюжет күрһәттеләр. Унда Урта Азиянан күсеп килгән өлкән йәштәге ҡатын Һаҡлыҡ банкында Совет осоронан бирле ҡалған бер нисә мең һум аҡсаһын (ә ул — ҙур сумма) кире ҡайтара алмай ине. Берҙән, кенәгәһен юғалтҡан, икенсенән, Рәсәй гражданлығы ла юҡ. Ошо хәл әлеге күренеш – ҡағыҙҙы электрон сараларға алмаштырыу процесы – тураһында йәнә бер уйланырға мәжбүр итә.\nБынан бер нисә йыл элек хеҙмәт кенәгәһенән баш тартыу кәрәклеге хаҡында һүҙ ҡуйыртҡайнылар. Хәҙер, йәнәһе, ул – кәрәкмәгән, артыҡ документ, сөнки һәр кемдең эшмәкәрлеге тураһында мәғлүмәт Пенсия фонды, Һалым хеҙмәтенең сайттарында теркәлә бара. Ярай әле, ҡайһы бер чиновниктарҙың “техник йәһәттән артҡа ҡалмаҫ өсөн” индерелгән был яңылығын ваҡытында туҡтаттылар. Хәҙерге баҙар иҡтисады шарттарында предприятиелар йыш банкротҡа ҡала, ә пенсияға сығыр ваҡыт еткәс, хеҙмәт стажын иҫбатлаған документ йыйҙырған чиновниктар ҡулына тағы бер ябай кешене кәмһетеү ҡоралы тоттороу дөрөҫ булмаҫ ине. Быны мин ошо йәһәттән этләнгән таныштарымдан ишетеп беләм. Уларҙың береһе, мәҫәлән, Украинаға барып, справка алып ҡайтырға тейеш.\nКомпьютер системаһына күсһәк, артыҡ документациянан ҡотолабыҙ, тип ышандырғайнылар. Ләкин, киреһенсә, ҡағыҙ “йылғаһы”ның ағымы көсәйҙе генә. Быны төрлө отчет тултырып яфаланған уҡытыусылар, табиптар, шул уҡ чиновниктар яҡшы белә.\nЭш хаҡын, вкладтарҙы карточкаға күсереү ҙә күптәрҙе байтаҡ сумманы юғалтыуға алып килде. Автор булараҡ, миңә лә редакция бухгалтерияларында гонорарҙы ошо юл менән күсерергә тәҡдим итәләр, әммә аҡсаны ҡулға биреүҙәрен ышаныслыраҡ күрәм.\nХат яҙыу урынына SMS хәбәрҙәр ебәреү, бәлки, уңайлыраҡтыр. Тик аралашыуҙың был формаһы кеше араһындағы мөнәсәбәтте һыуындыра, телде ярлыландырыуға алып килә. Ә кемдер был процесты көсләп тиерлек тиҙләтергә тырыша. Көнкүрешебеҙҙән почта конверттары, дәфтәрҙәр, баҫыу машинкалары юҡҡа сыға бара. Мәҡәләне ҡулдан яҙған авторҙар ҙа кәмей.\nБерҙәм дәүләт имтиханына күскән мәлдә фәҡәт тест формаһына өҫтөнлөк бирелгәйне. Ниһайәт, тора-бара иншанан да яҡшыраҡ алым юҡ икәнлеген танырға мәжбүр булдылар. Ғөмүмән, ҡағыҙҙың заманға бирешмәүенә тағы ла әллә күпме дәлил килтерергә мөмкин.\nАраларында мине иң ҡыҙыҡһындырғаны – китаптарҙың, гәзит-журналдың ҡағыҙ һәм электрон варианттары араһындағы ярыш. Барыбыҙға ла мәғлүм: тәүгеһе һуңғы йылдарҙа ҙур ауырлыҡ кисерә. Почта хеҙмәте өсөн тарифтарҙы даими арттырыу, матбуғат өсөн бүленгән субсидияларҙы ҡыҫҡартыу, гәзит-журналға яҙылыу хаҡтарын арттырыу… Статистика мәғлүмәттәренә ҡарағанда, Интернетты даими ҡулланған 50 миллион кешенең 15 процент тирәһе генә матбуғат баҫмалары сайттарының мәғлүмәттәре менән таныша бара.\nӘ селтәрҙәге башҡа мәғлүмәттәргә килгәндә... Осо-ҡырыйы күренмәгән ялған, хата, бер-береңә, йәмғиәткә ихтирамһыҙ ҡараш, һүгенеү... Гәзит- журналдың күпселегенең иһә бындай юлға һис ҡасан бармаҫын әйтеп тороу кәрәкмәйҙер. Тимәк, баҫма матбуғатты электрон вариант менән алмаштырырға тырышыу дөрөҫмө? Тәрбиәнең нигеҙен ҡаҡшатыу булмаймы был? Өҫтәүенә бөгөнгө шарттарҙа Интернеттың һүнеп ҡуйыуы ла бар (вирус, төрлө болалар, һуғыш), ә типографиялар, редакциялар бер ҡайҙа ла юғалмаясаҡ.\nБыл мәҡәләне яҙған ваҡытта ҡулыма ғалимдарҙың яңы тикшеренеүҙәре тураһында мәғлүмәт килеп эләкте. Баҡтиһәң, гәзит-журналды, китаптарҙы тарих кәштәһенә ебәрергә иртәрәк икән. Nielsen Norman Group белгестәре Эрнест Хемингуэйҙың бер хикәйәһен уҡырға ҡушҡан. Берәүҙәр – ҡағыҙ, икенселәр электрон вариант менән танышҡан. Тәүгеһен уҡыу өсөн ваҡыт әҙерәк кәрәк булған. Ә икенсеһенә – 6-10 процент күберәк. Иң мөһиме – ҡағыҙ варианттағы яҙма тәрәнерәк, яҡшыраҡ үҙләштерелә икән. Был күренеш сәсмә әҫәрҙәргә генә түгел, фәнни әҙәбиәткә һәм публицистикаға ла ҡағыла. Ҡағыҙҙа баҫылған мәғлүмәт хәтерҙә нығыраҡ һаҡлана, сөнки ундағы үҙенсәлекле сағыу образдар, текстура, битте тотоп ҡарау һәм башҡалар кешенең нервы системаһы өсөн мөһим. Бындай мөмкинлек электрон версияла юҡ.\nУҡыуҙың кеше организмына файҙаһын ҡайһы бер дәүләттәрҙә оҫта файҙаланалар. Мәҫәлән, 2012 йылдан башлап Бразилия төрмәләрендә китап яратҡандарҙың срогын һәр баҫма өсөн дүрт көнгә ҡыҫҡарталар. Уҡырға әүәҫләнгәндәр, иреккә сыҡҡас, күпләп төҙәлеү юлына баҫа икән.\nӘ нейрофизиолог Дейвид Льюис, көнөнә алты минут уҡыу көсөргәнеш кимәлен 70 процентҡа кәметә, тип белдерә. Уның фекеренсә, был йәһәттән гәзит-китапҡа яҡынлыҡ саф һауала йөрөү, музыка тыңлауҙан да яҡшыраҡ икән.\nБына шулай, дуҫтар. Гәзитте яратып уҡыуыбыҙ буштан түгел. Эске һиҙемебеҙ дөрөҫ әйтә – ошо әүәҫлегебеҙ менән ҡартлыҡты артҡа сигендерәбеҙ, төрлө аҡыл сирҙәренән (маразм, Альцгеймер ауырыуы) ҡотолабыҙ. Ә аҡсаһын, ваҡытын йәлләп, гәзит алдырма- ғандарҙы, китап яратмағандарҙы йәлләргә генә ҡала, сөнки телевизор ҡарап ҡына тормоштоң асылын аңлауы еңелдән түгел.\nШул уҡ ваҡытта баҫма матбуғатҡа бәйле үрҙә телгә алынған асыштарҙы үҙебеҙҙә киңерәк файҙаланыу кәрәклеген онотмайыҡ. Уйландырырға мәжбүр иткән тәрән фекерле яҙмалар күберәк булһын тигән теләк тә бар.\nсалимэан от 09.09.2015, 17:09\nКешене телевтзор, интернет коло итеу власть осон отошло шул


Мәҙәниәт һарайы 85 йыллығын билдәләне - МКУ «Управление культуры Белорецкого района»\nВы здесь: Главная Новости Год Кино Мәҙәниәт һарайы 85 йыллығын билдәләне\nМәҙәниәт усаҡтары халыҡты бер ергә туплаған, әүҙем йәмәғәт тормошона йәлеп иткән, үҙ-ара матур бәйләнештәр, берҙәмлек булдырған уртаҡ йорт булып һанала. Нәҡ ошонда йәшәүгә дәрт, күңелебеҙгә рухи байлыҡ алабыҙ. Бында йырлап- бейеп күңел асыу өсөн генә йыйылмайҙар, рухты нығыталар, мәҙәни кимәлде үҫтерәләр һәм тормош матурлығын тойорға, уны яратырға ла өйрәнәләр.\nҠалала ошондай йорттарҙың береһе булып, ҡала Мәҙәниәт һарайы тора. 1929 йылда төҙөлә башлап, 1931 йылдың 7 ноябрендә тантаналы асылған Мәҙәниәт һарайы әлегә тиклем үҙ асылын, йүнәлешен юғалтмай. Нәҡ ошонда бик күп һәләтле артистар ҡанат нығыта, ижади һәләтен үҫтерә һәм үҙен донъя сәнғәтендә таныта.\nБынан 85 йыл элек Мәҙәниәт һарайын асыу тантанаһында тамашасылар вестибюль, уң һәм һул яҡ фойе, тамаша залы менән таныша. Уларҙы тәүге ижади коллектив - тынлы оркестр тауышы аҫтында ҡаршы алалар. Һәүәҫкәр артистар тиҙ арала ғына эш башлап\nкитә алмай, сөнки бинаны төҙөп бөтөргә, эс яҡтан биҙәргә, төрлө ҡорамалдар, йыһаздар менән тәьмин итергә кәрәк була. Был йәһәттән тәүге директор В.П. Лукашинский ҙур көс һала. Уның тырышлығы менән Мәҙәниәт һарайы йылдар дауамында ҡаланың мәҙәни үҙәгенә әйләнә.\n1933 йылда иһә Мәҙәниәт һарайы тулы ҡеүәткә эш башлай һәм унда үҙешмәкәр сәнғәт коллективтарына ла, төрлө йүнәлештә эшләгән клубтар, спорт секцияларына ла урын табыла. Ололар ғына түгел, балалар ҙа үҙен ҡыҙыҡһындырған, күңеленә ятҡан шөғөл таба. Мәҙәни саралар менән бер рәттән кинолар, рәсми йыйылыштар, ултырыштар ҙа йыш уҙғарыла. Нәҡ ошонда Белорет тамашасыһы төрлө билдәле ижади коллективтарҙың, Украин, Өфө театрҙарының, Горький күсмә театрының ижади эшмәкәрлеге менән яҡындан таныша. Ул саҡта ҡаланың мәҙәни тормошо гөрләп тора һәм был һәр ваҡытта ла шулай булыр һымаҡ тойола.\nҮкенескә ҡаршы, бар донъяны аяҡҡа баҫтырған Бөйөк Ватан һуғышы, бөтә нәмәнең аҫтын-өҫкә әйләндерә. Гөрләп эшләгән Мәҙәниәт һарайы ла һүнеп ҡала. 1942 йылда унда снарядтар эшләү өсөн станоктар әҙерләгән Клин заводын урынлаштыралар. Вестибюль менән бәләкәй зал йыйыу цехына, буфет менән спорт залы инструменталь цехҡа һәм оҫтаханаға әйләнә, ә тамашасылар залы һәм уның янындағы фойела механика цехы урынлаша. Урынды киңәйтеү өсөн сәхнәне лә һүтеп алалар.\nШулай ҙа, ауыр ваҡытҡа, үҙгәрештәргә ҡарамай ижади коллективтар үҙ эшен туҡтатмай икенсе ерҙә эшмәкәрлеген дауам итә. Был осорҙа бигерәк тә урындағы дәүләт драма театры әүҙем эшләй һәм ҡаланың мәҙәни тормошона йән өрә. Улар бер-бер артлы премьералар ҡуйып, ауыр тормоштан миктәгән халыҡ күңелен йылытырға, йәшәүгә дәрт уятырға, төшөнкөлөккә бирелеүҙән һаҡларға тырыша.\n1945 йылда танкылар төҙөү заводы элекке Мәҙәниәт һарайын бушата һәм бинаға ҙур капиталь ремонт талап ителә. Директор М.М. Косарев әүҙемлеге менән үҙешмәкәр коллективтарҙың эшмәкәрлеге яңынан тергеҙелә. Ә инде яңы етәксе Ю.В. Рыбаков килгәс, Мәҙәниәт һарайында алтын дәүер башлана тиергә була. Ижади коллективтарҙа ҡатнашырға теләгәндәр һаны ла көндән-көн арта үҙешмәкәр сәнғәт смотрҙары, пионер слеттары, тантаналы саралар, балалар иртәлектәре,Яңы йыл бал-маскарадтары, кинофестивалдәр, концерттар - былар Мәҙәниәт һарайы үткәргән сараларҙың яртыһы ғына була. Тора-бара, талантлы етәкселәр менән эшләгән үҙешмәкәр коллективтар ил, республика кимәлендә үткән төрлө конкурстарҙа, фестивалдәрҙә еңеүҙәр яулай башлай. Белорет артистарына Поль¬ша, Германия, Болгария, Франция, Төркиә, Италия тамашасылары ҡул саба.\nҠала халҡы Юрий Рыбаков етәкселегендәге "Дуҫлыҡ" халыҡ бейеүҙәре ансамбле, тынлы халыҡ оркестры, ака¬демик халыҡ хоры, рус йырҙары халыҡ хоры менән ысын-ысындан ғорурланырға хаҡлы.\n85 йыл ғүмер эсендә ҡала Мәҙәниәт һа¬райы ҙур үҫеш кисерә. Элекке традицияларға ярашлы, мәғариф учреждениелары менән дә тығыҙ бәйләнеш алып бара. Мәктәп абонементтары буйынса уҡыусылар йылына бер нисә тапҡыр үҙе теләгән мәҙәни сараға барып, рухи донъяһын байыта, билдәле сәнғәт әһелдәре менән таныша, тарих, әҙәбиәт, музыка буйынса белемен камиллаштыра ала.\nМәҙәниәт йортоноң техник базаһы ла заманса ҡорамалдар, йыһаздар менән тәьмин ителгән. Тамаша барышында махсус эффекттар, төҫтәр сағылышын ҡул- ланыу, музыкаль, хореографик биҙәлеш, заманса декорациялар, костюмдар, режиссерҙарҙың ижади ҡарашы - былар барыһы ла тамашасыларҙың ялын матур, зауыҡлы, уларға күңелле сәғәттәр бүләк итеү өсөн эшләнә.\nБөгөн бында 50-нән ашыу ижади кол¬лектив, 10-дан ашыу төрлө йүнәлештәге клуб эшләй. Үҙешмәкәр коллективтарҙың 15-е "халыҡ", "өлгөлө" исемдәрен йөрөтә. Бында мәктәпкәсә йәштәге балаларҙан алып ветерандарға тиклем күңеленә ятҡан шөғөл тапҡан. Ҡаланың мәҙәниәт үҙәгенә әйләнгән йорт күптәргә үҙ һәләтен асырға, шәхес булып формалашырға, ҙур сәхнәләргә алып сығырға ярҙам\nитеүсе лә. Хеҙмәткәрҙәрҙең үҙ эшенең оҫтаһы булыуы, тормошто, кешеләрҙе яратыуы арҡаһында Мәҙәниәт һарайы ҙур еңеүҙәргә ирешә, республика кимәлендә үҙен таныта. Был хеҙмәттең емешен ҡала ғына түгел, район халҡы ла уртаҡ татый, уңыштарға бергә һөйөнә, бергә ғорурлана.\nОшо көндәрҙә ҡала Мәҙәниәт һарайы 85 йыллыҡ юбилейын билдәләне. Тантаналы сара барышында ошонда ҡасандыр эшләп киткән һәм әле лә илһамланып ижад иткән хеҙмәткәрҙәр сәхнә түрендә тәбрикләнде. Муниципаль район Советы рәйесе Дилә Рәшит ҡыҙы Хәмзина бейеү ансамбле коллективтарына сәхнә костюмдары тектереү өсөн 300 мең һум аҡса бүленеүен әйтте. Ул Мәҙәниәт һарайында эшләгән хеҙмәткәрҙәргә, ижади коллективтарға мәҙәниәтебеҙҙе үҫтереүгә, даныбыҙҙы республикала ғына түгел, унан ситтә лә танытҡан, йәш быуынды тәрбиәләүгә ҙур өлөш индергәндәре өсөн рәхмәт һүҙҙәрен еткерҙе. Республика Халыҡ ижады үҙәге директоры Байрас Ишбирҙин Мәҙәниәт һарайы хеҙмәткәрҙәре Людмила Молокановаға, Динар Ғәниевҡа, Евгений Калугинға Рәхмәт хаттары тапшырҙы. Юби¬лей тантанаһына арналған байрам кисәһе «Рәсәй киноһы» йылына арналды.\nПрочитано 298 раз\tПоследнее изменение Среда, 09 Ноябрь 2016 09:57\nДругие материалы в этой категории: « Белорецк на большом экране\tСъемки фильма - целая жизнь »


Яңы йылды нисек ҡаршы алырға, нисек кейенергә, нимә бешерергә? | Новости Башкортостана\n21.12.2015 в 20:54 \_\_ Общество \_\_ 1141\nЯңы 2016 йыл көнсығыш календары буйынса - Ҡыҙыл Ут Маймылы йылы. Маймыл финанс яҡтан килеп тыуған һорауҙарҙы тиҙ хәл итеүсән, ул аҡсаны дөрөҫ ҡуллана белә. Көнсығыш календары уларға эштәрҙе үлсәп эшләргә, аҡсаны тәләфләмәй, киреһенсә, йыйып тоторға ҡуша. Шул осраҡта ғына 2016 йылда финанс эштәре алға китәсәк. 2016 йылда аҡса тупланһын өсөн Фэн-шуй белгестәре талир тәңкәне ебәк яулыҡҡа урап салбар йәки пиджак кеҫәһенең һул яғына һалырға кәңәш итәләр.\nЯңы йыл костюмдары һәм биҙәүестәре.\n2016 Ҡыҙыл Ут Маймылы йылын мотлаҡ тәбиғи туҡымаларҙа (бәрхәт,органза, ебәк, атлас, күн), ҡыҙыл, ҡуйы ал йәки ҡуйы ҡыҙыл, шулай уҡ башҡа (ҡыҙғылт һары, һары, мәрүәт, көрән һәм ерән) төҫтәрҙә ҡаршы алырға кәрәк. Кейемдең күберәк утлы йәки көмөш ялтырауыҡлы төҫтәренә өҫтөнлөк бирергә кәрәк, сөнки баҙыҡ, сағыу төҫтәр һеҙгә мотлаҡ бәхет һәм уңыш килтерәсәк.\nЯңы йыл стиле матурлыҡты һәм күркәмлекте - ҡатын-ҡыҙҙың төҙ аяҡтарын күрһәтеүсе ҡыҫҡа итәкле юбка йәки күлдәктәрҙе үҙ эсенә алырға тейеш. Был осраҡта киске оҙон уйымлы ҡыҫҡа, билдән өҫтә торған, асыҡ яурынлы күлдәктәргә иғтибар бирергә кәрәк. Күлдәктәр иғтибар йәлеп иттерһен өсөн муйын, бил, ең тирәләрен тәғәйенле страза һәм мәрйендәр менән нағышларға мөмкин. Яңы 2016 йыл төнөндә кейемдә ялтырауыҡлыҡ һәм үҙенсәлеклек тойомланырға тейеш.\nӨҫтәмә рәүештә күлдәк биҙәгәндә үҙенсәлекле дизайн менән күҙгә ташланырҙай аксессуарҙар ҡулланығыҙ. Мәҫәлән, хайуандар символы һүрәтләнгән брошка, еңелсә шарф, үтә күренмәле еңелсә шифондан тегелгән өҫ кейеме. Тәбиғи таштарҙан булған биҙәүестәргә өҫтөнлөк бирегеҙ. Йөҙөк, беләҙек, муйынсаҡ, һырға кеүек биҙәүестәр гәүһәр, алтын, мәрйен йәки ынйынан булһа, бигерәк яҡшы буласаҡ. Биҙәүестәр һеҙҙең стилдең зиннәтлеген тағы ла нығыраҡ күрһәтер.\nСәсте матур итеп өҫкә йыйып ҡуйыу йәки бөҙрәләтеп төшөрөү нығыраҡ килешер. Сәсегеҙ еңел аҡыллы һәм йыйнаҡһыҙлығығыҙҙы түгел, ә тәбиғи матурлығығыҙҙы һәм нәфислегегеҙҙе сағылдырырға тейеш. Макияжды ниндәй төҫтә булыуына ҡарамаҫтан арт стилендә тәбиғи һәм йыйнаҡ итеп эшләгеҙ. Хушбуйҙың сәскә еҫендәгеһен һайлаһағыҙ яҡшыраҡ булыр. Тырнаҡ төҫөн өҫкө кейем төҫөнә ҡарап буяғыҙ, ә формаһын тәбиғисә ҡалдырығыҙ, сөнки яһалмалыҡ киләһе йылда актуаль түгел.\nИр-егеттәргә классик ҡара йәки алтын төҫөндәге костюм һәм үтекләнгән күлдәк килешәсәк. Бабочка һәм оригинал галстук Маймылды ҡыуандырыр һәм ул һеҙгә Яңы йылда һис һүҙһеҙ яҡшы мөнәсәбәттә булыр. Ир-егеттәргә мотлаҡ ҡырынырға һәм йыйнаҡ итеп сәс алдырырға тура киләсәк.\n2016 йыл беҙгә нимә вәғәҙә итә?\nЕтеп килгән 2016 йыл төрлө килешеүҙәргә, дәүләт боролоштары һәм сәйәсәт ҡарарҙарын сисеүҙә уңышлы буласаҡ, ә көндәлек тормошта мөхәббәт өсөн уңышлы мәл. Был йыл, шулай уҡ мода, музыка һәм сәнғәттең сәскә атыу йылы. Киләһе йылдағы үҙгәрештәр, һәр ваҡыттағыса көтөлмәгәнсә, шулай ҙа Маймылдың иҫәпселеге һәм ныҡышмалығы һәр ваҡыт күҙгә ташланыр, көтөлмәгән, әммә шул уҡ ваҡытта дөрөҫ ҡарарға килергә ярҙам итер. Күрәҙәселәр күҙаллауынса, етеп килгән 2016 йыл күп кешеләр өсөн карьера үҫешендә, хеҙмәттә һәм башҡа эштәрҙәге уңышлыҡтар өсөн ҙур мөмкинселектәр тыуҙырасаҡ, сөнки “ут” стихияһы үҙенә күрә бер колоссаль йәшәү өсөн мөһим, алға ынтылыусан көскә эйә. Яңы йылда ни теләйһегеҙ шуны бүләк итергә мөмкин, иң мөһиме бүләк туғандарығыҙҙың һәм дуҫтарығыҙҙың күңеленә хуш килергә тейеш. Улар йыл символын сағылдырған футболка, брелок, көрөшкә, магнит, шәм йәки йомшаҡ уйынсыҡ булыуы ихтимал. Тик шулай ҙа мотлаҡ быйылғы йылдың символы булған маймыл статуэткаһын бүләк итергә кәрәк. Бындай талисман йыл дауамында ғаилә ағзаларын ҡара көстәрҙән ҡурсалап торор.\nЯңы 2016 йыл байрамына өҫтәлде сервировкалау\nНиндәй генә байрам булмаһын, бигерәктә Яңы йылды мандаринһыҙ, “оливье” салатһыҙ һәм шарапһыҙ күҙ алдына килтереү мөмкин түгел. Ләкин шуны күҙ уңында тотоғоҙ, көнсығыш календарына ярашлы рәүештә һәр йыл ниндәйҙер хайуандың эгида аҫтында тора. Киләһе йыл уңышлы килһен өсөн, яңы йыл төнөндә йыл хужаһына мөмкин тиклем яратҡан тәмлекәстәрен бүләк итергә кәрәк.\nЯңы йыл өҫтәленә табын әҙерләү, сервировкалау ғәҙәттән тыш үҙенсәлекле булһын, сөнки маймылдар матур тормошто, тәмле, тәбиғи булған ашамлыҡтарҙы ярата, ә әҙерләнгән ашамлыҡтар үҙҙәренең ғәжәйеп формалары, үҙенсәлекле тәмдәре менән айырылып торорға тейеш. Матур сервировкаланған өҫтәл һәм күңел һалып бешерелгән төрлө ашамлыҡтар - алдағы йылдың бәхет һәм уңыш символы.\nӨҫтәлде ҡыйбатлы һәм ҡупшы итеп әҙерләү бик үк мөһим түгел. Иң мөһиме - килгән ҡунаҡтарға күңелле, уңайлы, күркәм мөхит булдырыу. Мәҫәлән, төрлө төҫтәге таҫмалар менән матур итеп салфеткаларҙы һәм өҫтәл приборҙарын биҙәһәгеҙ, ә ҡалған таҫмаларҙан күркәм итеп һоҡландырғыс бантиктар бәйләргә һәм ашъяулыҡҡа төйрәүес (булавка) менән беркетергә генә ҡала. Тәрилкәләр аҫтына көмөш төҫлө фольгалы салфеткаларҙы йәйегеҙ. Хәҙер һайлап алынған төҫтәге шәмдәрҙе урынлаштырырға һәм ошондай биҙәлеш һеҙҙең Яңы йыл табынығыҙға гүзәллек өҫтәр тип ышанырға ғына ҡала.\nЯңы йыл өҫтәленә нимә әҙерләргә?\nМаймылға ҡылыҡтың тәбиғилеге хас. Шуға күрә майлы һәм майһыҙ закускалар, йәшел тәмләткестәр менән биҙәлгән салаттар байрам йәме булып торор. Байрам өҫтәле төрлө-төрлө ашамлыҡтар - ит, фаршланған йомортҡа йәки балыҡ менән тулы булырға тейеш. Маймылдың десерт яратҡанлығын иҫәпкә алғанда, өҫтәлдә төрлө емеш-еләктәр (бигерәк тә банан), йәшелсә һәм яңы ғына мейестә бешерелгән ашамлыҡтар урын алһа артыҡ булмаҫ. Шулай уҡ яҡшы вино хаҡында ла алдан ҡайғыртып ҡуйығыҙ. Ә ҡаты алкоголь эсемлектәр менән шаярырға ярамай, сөнки маймыл иҫерткес эсемлек менән мауыҡҡандарҙы яратмай.\nАстрологтар күҙаллауынса, 2016 йыл бөтә йондоҙнамә вәкилдәре өсөн дә ҡыҙыҡлы һәм уңышлы буласаҡ. Әлбиттә, уларҙың ҡыҙыҡһыныусанлығын, зирәклеген, булдыҡлылығын, һәм эш һөйөүсәнлеген иҫәпкә алғанда ғына. Шулай итеп, Маймыл һеҙ тырыш булған осраҡта тормошоғоҙҙо тик яҡшы яҡҡа үҙгәртергә вәғәҙә итә.\nТаңсулпан Ибрагимова, Гүзәлиә Иҫәнбаева.\nТеги: бешерергә?, нимә, алырға, ҡаршы, нисек, йылды, кейенергә\n1 декабрь донъялағы иң яман ауырыуҙарҙың береһе - СПИДҡа ҡаршы көрәш көнө


Аҡсаға хужа була белергә кәрәк » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Эшҡыуар » Аҡсаға хужа була белергә кәрәк\nАҡсаға хужа була белергә кәрәк 24.07.2018 // Эшҡыуар\nСәсеүлек майҙанын киңәйтеү яңы эш урындарына юл аса\nДим тарафтарына юл төштө. Атап әйткәндә, хозур тәбиғәтле һәм арҙаҡлы шәхестәргә бай Миәкә районына. Төп маҡсат – төбәктең тын алышын белеү. Район хакимиәте башлығы, Башҡортостандың атҡаҙанған ауыл хужалығы хеҙмәткәре Ришат Аҡтуғанов, ҡылды ҡырҡҡа ярырҙай булып йөрөһә лә, беҙҙең менән осрашыуға ваҡыт тапты. Алыҫтан уҡ уның йылмайып килеүе бар тулҡынланыуҙы ҡул менән һыпырып ташлағандай юҡҡа сығарҙы ла ҡуйҙы.\n“Ваҡытығыҙ ҡыҫтау былай ҙа...” тип һүҙ башларға иткәйнек, “уңайһыҙланмағыҙ, бөтәһе лә һәйбәт” тип беҙҙең янға күсеп ултырҙы.\nУңғандарҙың тырышып мал аҙығы әҙерләүе, игенселәрҙең химик утау кеүек мәшәҡәттәргә күмелеүе һәм башҡа уй-ниәттәре тураһында бәйнә-бәйнә һөйләп, бар республикаға күрһәтерлек алдынғы хужалыҡтарының береһе менән таныштырҙы. Ә уға хәтлем ауыл тураһында һүҙ барҙы. “Ауылдың йөҙө туранан-тура кешеләрҙең кәйефенә бәйле, ә инде һәр береһенең шөғөлө булһа, был икеләтә шатлыҡ. Әгәр берәйһе үҙенең эшен асам тиһә, ҡыуаныстың сиге юҡ, уға мөмкин тиклем ярҙам итергә тырышабыҙ. Ул предприятие эшләй башлау менән ауыл яңы һулыш кисерәсәк. Артабан да ошо йүнәлештә эште дауам итәсәкбеҙ”, – ти Ришат Ғәбдрәшит улы.\n“Дружба” яуаплылығы сикләнгән йәмғиәте бесән сабыу эшен тулыһынса яйға һалған. Предприятие етәксеһе Азамат Гәрәевтең һүҙҙәренә ҡарағанда, үҙеңә бурыс итеп алғанды ваҡытында осламаныңмы, уға башҡалары өҫтәлә. “Бөгөнгө эшеңде иртәгәгә ҡалдырма, шул саҡта һин барыһының да танауына сиртерһең” тигән һүҙҙәр менән сәмләндереп тора етәкселек эшсәндәрҙе.\nЕтәксенән үҙ хеҙмәткәрҙәренең уға ышаныс кимәле хаҡында һораным.\n– Әгәр ҙә ситен ҡараш, ситтән көлөп ҡарау күренештәре бар икән, бында эшләп йөрөүҙән ни фәтүә? – тип үҙенең ныҡлы ҡарашын белдерҙе әңгәмәсем. – Бөгөн – һин, иртәгә ул етәксе тигәндәй, был вазифа мәңгелеккә бирелмәгәнен беләм. Һәр береһенә ҡарата иптәштәрсә мөнәсәбәт булдырғанмын, һәр кем менән ихлас һөйләшеү яғындамын. Килеп ингән кешене ишектән кире бороп сығарыу — минең өсөн ят сифат. Хужалыҡтағы илленән ашыу эшсе татыу ғаиләгә әйләнде. Кемдер бәләкәй генә кәңәшкә мохтаж, икенселәр матди ярҙамға өмөт итә. Ғөмүмән, етәксе кешегә асыҡ күңел, ихласлыҡ сифаттары хас булһын.\nЭш урының булыу – бәхет\nФермер 51 кешене эш урыны менән тәьмин иткән, тип әйткәйнек инде. Иң мөһиме — уларға эш хаҡы ваҡытында түләнә, тимәк, һәр береһе социаль йәһәттән яҡланған.\nБашҡортостан Ауыл хужалығы министрлығының Почет грамотаһы менән бүләкләнгән Азамат Гәрәев Нәркәс Мөхәмәтшинаны, Рәсим Шәйгәрҙәновты, Зилә менән Лилиә Хәбибуллиналарҙы маҡтап телгә алды. Михаил Кортюков менән һөйләшкәндә уның тормошто яратыуы, ҡәнәғәтлек тойғоһо кисереп ғүмер итеүе һәм күңел биреп эшләүе һиҙелде.\n– Хәҙер бөтөнләй бүтән заман килде, аҡылды эшкә егәбеҙ, – тип үҙенең фекерен еткерҙе механизатор. – Көсәнмәй эшләүгә күсеүҙе бер нимә лә алмаштыра алмай! Техника өр-яңы, ваҡытында көйләп, күҙәтеү үткәрһәң, боҙолоуға юл ҡуйылмай.\nФермер эш барышында алдынғы технологияларҙы ҡулланыуын билдәләне. Яңы эш урындары булдырыу ҙа күҙ уңында тотола икән. “Бойҙай арзан булмаһын, һөткә хаҡ төшмәһен ине” тигән теләген дә еткерҙе ул.\nҠайһы бер хужалыҡтар төпкөлдә урынлашҡан. Запас частар алыу өсөн район үҙәгенә барып ҡайтыу кәм тигәндә ярты көн ваҡытты ала. Был тәңгәлдә “дружба”лар бәхетле. Сытырбаш ауылындағы һауын һыйырҙарын иҫәпкә алмағанда, хужалыҡтың сәсеүлектәре Ҡырғыҙ-Миәкә янында урынлашҡан.\nСәсеүлек майҙаны иһә ун мең гектарҙан ашыу ерҙе тәшкил итә. Шул иҫәптән күп майҙанға иген культуралары сәсәләр.\n– Бәләкәйме ул йәки ҙурмы, һәр кем үҙенең донъяһында хужа булырға тейеш, – тип һөйләй Азамат Салауат улы. – Әле һәр тин ҡәҙерле, аҡсаға хужа була белергә кәрәк, уны тегеләй-былай сарыфлау замандары күптән үтте. Нисек кенә булмаһын, башта хеҙмәткәрҙәрҙең мәнфәғәтен ҡайғыртырға бурыслыһың. Фермерлыҡҡа тотонғанһың икән, тик ошо юлдан атларға кәрәк. Сәсеүлек майҙанының артыуы иһә яңы эш урындарына юл аса. Быны инҡар итеү мөмкин түгел.\nТуйындырыусы ла, һыйындырыусы ла\nБеҙҙе оҙата сыҡҡан әңгәмәсемдән: “Һеҙҙең өсөн ер нимә?” — тип һораным. Ел ыңғайына талғын ғына бәүелгән туҡ башаҡтарҙы һыйпап, бына нимә тине ул:\n– Элек өлкәндәрҙән “һин ерҙе бер ҡат туйҙырһаң, ул һине ун тапҡыр туйҙырыр” тигән әйтемде йыш ишеткәнем булды. Йәш саҡта уға әллә ни әһәмиәт бирелмәгән. Ҡайһылай аҡыллы һүҙҙәр. Еребеҙҙе алтын урынына күреү һәр йәһәттән дә отошло. Һәр беребеҙ уға һаҡсыл ҡараш булдырайыҡ.\nЙәштәрҙең ергә берегеп йәшәүе, эшмәкәрлеген йәйелдереүе һөйөндөрә. Күрше райондарҙың береһендә саҡта йәш белгестең агроном итеп алыныуына шаһит булғайным. Биш йыл Башҡортостан дәүләт аграр университетында уҡыған. Диплом алғандан һуң бер көн дә ял итмәйенсә баҫыуға юлланыуын ғорурланып һөйләнеләр. Имән ҡаты ергә төпләнер, тибеҙ. Йәштәрҙең ауылға ҡайтыуы, нигеҙ ҡороуы, ергә яҡынайыуы – шатлыҡлы күренеш.


“Бишле” ҡуйырлыҡ түгел » Башҡортостан гәзите\n“Бишле” ҡуйырлыҡ түгел\n31-08-2016, 01:04 // Йәмғиәт // Баҫып сығарырға\nДөйөм Рәсәй халыҡ фронты ағзалары Өфөләге спорт объекттарының инвалидтар өсөн уңайлы булыу-булмауын тикшергәйне. Ҡаршылыҡһыҙ мөхит ойоштороу йәһәтенән иң күп һорау “Динамо” комплексында тыуҙы.\nХалыҡ фронтының төбәк штабы вәкиле, Дәүләт Йыйылышы – Ҡоролтай депутаты Ирек Зарипов әйтеүенсә, был бинала коляска ярҙамында хәрәкәт итеүсе инвалидтарҙың спорт менән шөғөлләнеүе өсөн шарттарға ни бары өс балл ҡуйырлыҡ. Паралимпия уйындары чемпионы унда инеүен-ингән, әммә спорт комплексының хеҙмәттәрен файҙалана алмаған.\n– Бассейнға эләгә алманым, сөнки һикәлтәләре бигерәк текә. Волейбол залында коляскалылар яратҡан командаһының нисек уйнағанын иркенләп ҡараһын өсөн махсус урындар юҡ. Ҙур асыҡ стадионда ла шул уҡ хәл. Аҙым һайын тиерлек бейек баҫҡыстарға, бордюрҙарға тап булаһың, йөрөүе ҡыйын, – ти Ирек Зарипов.\nРейдта ҡатнашыусыларҙы машина менән инеү юлдары, автотуҡталҡа айырыуса ҡәнәғәтләндермәгән. Инвалидтарға иҫәпләнгән урындар юҡ икән унда ла. “Бар ул”, – тиһәләр ҙә, йәмәғәт әүҙемселәре махсус билдә һалынған ерҙе таба алмаған. Ишектән инеү өсөн ярҙамға хеҙмәткәрҙәрҙе саҡырта торған сигналдың төймәһен дә оҙаҡ эҙләргә тура килгән. Ә бит бәләкәй генә етешһеҙлектең дә коляскаға ултырып йөрөүсе инвалидтарға ҙур ҡаршылыҡ тыуҙырыуы ихтимал...\nТикшереү һөҙөмтәләре буйынса тәҡдимдәр әҙерләнгән һәм “Динамо”ның етәкселегенә тапшырылған. Дөйөм Рәсәй халыҡ фронты ағзалары, әгәр спорт комплексы “Уңайлы мөхит” дәүләт программаһында ҡатнашырға теләй икән, консультация йәһәтенән ярҙам ҡулы һуҙырға риза.


Написал в 20 апреля 2018, 10:18\nБыл көнгә башланғыс синыфтар оҙаҡ һәм ныҡлап әҙерләнде. Һәр яҙ уны билдәләү беҙҙә матур бер йолаға әйләнде. Алдан уҡ төрлө конкурстар иғлан ителде. Атай-әсәйҙәре менән бергәләп балалар сыйырсыҡ оялары яһаны, һүрәттәр төшөрҙө, төрлө материалдар ҡулланып, ҡоштарҙы һынландырҙы. Ә I ««А» синыфы уҡыусылары Артур Вольскийҙың «Рогатка» тигән әкиәте буйынса тамаша күрһәтте.\nБеренселәр сыйырсыҡтарҙы һәм башҡа ҡоштарҙы ҡыйырһытырға ярамағанлығы хаҡында һөйләне. Әкиәттәге төп герой Михась һәм уның дуҫы Бесәй һымаҡ рогатканан да атырға ярамай. Сөнки ҡоштар баҡсаларыбыҙҙы ҡоротҡостарҙан һаҡлай, кешеләргә оло ярҙам күрһәтә. Килгән ҡунаҡтарҙы бәләкәстәр ҡанатлы дуҫтарыбыҙ өсөн оялар, тағараҡтар яһарға саҡырҙы.\nАтай-әсәйҙәр көсө менән матур итеп өҫтәл дә әҙерләнгәйне. Тәмле ризыҡтар менән һыйланып, сәй эсеп алғас, атайҙар сыйырсыҡ ояларын урамға сығарып элде.\nБалаларҙың шатлығының сиге юҡ ине. Яңы йорттары ҡанатлы дуҫтарының барыһына ла, һис шикһеҙ, оҡшаясаҡ.\n« Төймәгә баҫып ҡына…\nМалайҙарға кейемең мөһимме? »


10 Июнь 2019, 22:10\nҠала гәзитендә эшләйем. Аҡса еткереп булмағанлыҡтан ял көндәре таксист хеҙмәтен дә үтәйем ҡайһы саҡ. Яйыма ҡарап. Аҡмаһа ла тама әҙләп. Эш хаҡыбыҙға, тамғанына ҡушып, малайҙы юғары уҡыу йортонда уҡытабыҙ, ҡалғаны аҙыҡ-түлек, кейем-һалым алыуға, коммуналь түләүҙәргә китә. Бер һүҙ менән әйткәндә, башҡалар ише айыныҡын айына иҫәпләп, осто-осҡа ялғап көн итәбеҙ.\nҠала гәзитендә эшләйем. Аҡса еткереп булмағанлыҡтан ял көндәре таксист хеҙмәтен дә үтәйем ҡайһы саҡ. Яйыма ҡарап. Аҡмаһа ла тама әҙләп. Эш хаҡыбыҙға, тамғанына ҡушып, малайҙы юғары уҡыу йортонда уҡытабыҙ, ҡалғаны аҙыҡ-түлек, кейем-һалым алыуға, коммуналь түләүҙәргә китә. Бер һүҙ менән әйткәндә, башҡалар ише айыныҡын айына иҫәпләп, осто-осҡа ялғап көн итәбеҙ. Бына бөгөн дә таң менән көн ағышында эшләп алырға теләк белдереп диспетчер ҡыҙға шылтыраттым. Ул заказдарҙы ҡабул итә лә ҡайҙа барырға кәрәклекте әйтә. Шулайтып, бергәләп эшләйбеҙ. Буштың атаһы үлгән, тигәндәй, шунһыҙ булмай, аҙаҡтан дөйөм килемдән диспетчерға ла процентлап өлөш сығарам.\nИртәнге сәйҙе эсеп бөтөүем булды, кеҫә телефоным тауышланды:\n—Ағай, бер ҡатын шылтыратты. Уны күрше районға алып барырға кәрәк икән, минең ме-нән алыҫ сәфәргә сығырға риза водителде тап, һораған хаҡын бирермен, тип тә өҫтәне.\n—Аңлашылып бөтмәне бит әле, күрше районғамы, әллә алыҫ сәфәргәме? Тағы, күрше район тигәненең атамаһы барҙыр ул?\n—Бына быныһын айырып ҡына әйтә алмайым, миңә нимә әйттеләр, шуны ғына еткерәм.\n—Оҙон көндә башҡа мөрәжәғәт итеүселәр ҙә бөтмәҫ әле. Көтәм.\n—Көҙ көнө бөтә кеше баҡса мәшәҡәттәре менән булаша. Шылтыратыуҙар һирәк була, та-ғы бөгөн таксиға сығыусылар бер һеҙ генә түгел.\n—Мәшәҡәттәр тигәндәй, мин дә кискеһен баҡсаға алма үҫентеләре ултыртырға йыйынғайным. Башҡа эштәр ҙә етерлек.\n—Тимәк, риза түгелһегеҙ? Улайһа, икенсе берәүгә…\n—Тороп тороғоҙ, күрше район тигәне, бәлки, ҡала менән сиктәш, яҡында ятҡан ауылдыр?\n—Һеҙ минән һорау алғандай ҡыланаһығыҙ. Артығын белмәйем, тинем бит!—Ҡыҙ үпкә-ләгәндәй итте.\n—Ярай, ҡылтайып барма, ризамын. Бында әйләнсек һарыҡ ише көнө буйы урамдар ҡыҙырғансы тура юлдан елдереүе күңеллерәк тә булыр. Теге номерҙы СМС менән ырғыт!\n—Адресын яҙып алығыҙ!—Мәғлүмәтте блокнотыма теркәгән арала теге остан киҫәтеү ишетелде.—Вәғәҙә ителгән табыш мул булған осраҡта миңә тигән гонорар ҙа артыр тип ышанам!\n—Ҡасан да булһа мутлашҡаным бармы?!\n—Һеҙҙең дә кәзәгеҙ төкөргә генә тора инде ул!—Кәзекләшеүҙе шаярыуға борорға теләгән ҡыҙ көлөп ебәрҙе.—Хәйерле юл, абзый, имен-аман йөрөп ҡайтығыҙ!\nЮлаусымды юллап ҡала ситенә килдем. Тимер юл вокзалына яҡын урынлашҡан өс ҡатлы йорт мин студент саҡта уҡ бар ине. Егерме йылдар самаһы элек үк иҫкергән һымаҡ күренгән торлаҡ хәҙер бөтөнләй туҙған, ташландыҡ хараба рәүешендә ҡалған. Ишек алдын сүп-сар үләндәре баҫҡан, ҡасандыр балалар өсөн әтмәләнгән майҙансыҡтың тимер ҡоролмаларын да тут ҡаплаған, ҡом йәшниге янындағы ултырғыста ҡояшта ҡыҙынырға сыҡҡан ике әбей генә суҡайып күренә. Тегеләргә ят кешенең күренеүе бөтөнләй тәьҫир итмәне, нимәлер ҡапҡандай тешһеҙ ауыҙҙарын мөйтәңләтеп ҡуйҙылар бары, шунан һүнеп барған ҡараштарын билдәһеҙлеккә йүнәлттеләр. Был йоҡомһорағандарҙан, ҡомдары ҡойолғандарҙан ниндәйҙер мәғлүмәт алырға тырышыу һөҙөмтә бирмәҫен белгәнгә белекле ҡиәфәттә тура ҡарап үттем. Һиҙемләүемсә, миңә беренсе подъезға инергә. Эстә лә шул уҡ емереклек: серей башлаған ағас рамлы тәҙрәләр, яҙылып-сығылып бөткән стеналар күптән аҡлау күрмәгән. Танауға тонсоҡ-торғос ауыр бесәй һыҡраһының еҫе бәрелде. Икенсе ҡатҡа күтәрелдем, кәрәкле фатирҙы табып дермантин менән көпләнгән ишек ҡаршыһына баҫтым. Саҡырыу төймәһенә ҡабат-ҡабат баҫһам да эс яҡтан яҡынлаусы тойолманы. Һаҡ ҡына тартҡайным, бикһеҙ ишек ауырлыҡһыҙ асылып китте. Эскә атланым да ярым ҡараңғы үткелектә туҡтап ҡалып һаҡ ҡына өндәштем:\nТөпкө яҡтан тоноҡ тауыш саҡырҙы:\n—Үтегеҙ, мин бында!\nАяҡ кейемдәремде һалдым да яңаҡтар ғына ҡуйылған ишекһеҙ уйымдан зал яғына муйынымды һондом:\nБуҫтау менән тышланған иҫке диванда ятып торған ҡатын тороп ултырып аяҡтарын түбән һалындырҙы ла шау һөйәк бармаҡтары менән ойпаланған сал сәстәрен һыпырҙы:\n—Саҡырттым. Тапҡанһығыҙ бит. Һеҙгә күршенең стационар телефонынан шылтыраттым. Кеҫә телефоным боҙолғайны, уны йүнәттермәнем дә, хәйер, хәжәте лә юҡ инде ул нәмәнең.—Бер яҡҡа тартылыңҡырап эйәге менән ымлап эргәһенән урын тәҡдим итте.—Бынауында урынлашығыҙ.\nИҙән уртаһында һерәйеп тороуымды дауам иттем:\n—Һеҙҙе күрше районға алып барырға, шулаймы?\n—Ҡайһы районға инде?\n—Ултырығыҙ, тим бит! Һөйләшәйек-килешәйек башта.\nДивандың бер яҡ ситенә һаҡтым. Йорт хужаһы һыҙланғандай ҡорһағын ике ҡуллап ҡармап, минең барлыҡты онотҡандай тынып ҡалды. Ауыр тәҙрә ҡорғандары ярым-яртылаш тартылғанға бүлмәлә эңер бөләң-гертлеге. Һиҙҙермәҫкә тырышып ҡатынға һынаулы һирпелдем. Уға илле йәштәр тирәһе, шунан да артыҡ түгел, мәгәр йонсоу йөҙ, ауыр йөк күтәргәндәй һалынҡы яурындар уны күпкә оло итеп күрһәтә. Эңер шәүләһе, биреш-кән кәүҙә торлаҡта өмөтһөҙ сырхаулыҡ мөхитен яралтҡан. Шулай ҙа ҡатын бөтөнләй үк төҫ ташламаған, балауыҙ төҫөнә ингән яҫы маңлай, ҡара ҡыйғас ҡаштар, ҡырлас танау, урттары эскә тартылыңҡырағанға уймаҡланыбыраҡ ҡалған бит алмалары, ҡаны ҡасҡан йоҡа ирендәр уны һылыу итмәгән хәлдә лә һөйкөмлө, ылыҡтырғыс итеп күрһәтәләр.\nТекәлеп алыуымды тойомлаған ҡатын ҡаштарын төйгәндәй иткәс, ҡарашымды ситкә алдым. Ошоғаса иғтибар ҙа итмәгәнмен, тотош йорт ҡаралтыһы: бер яҡ мөйөштәге тумбочка өҫтөнә ҡуйылған телевизор, эргәләге ишеге асыҡ йоҡо бүлмәһенән күренгән ағас карауат, трюмо, кейем шкафы, стеналағы картиналар йоҡа полиэтилен шыптыр менән ентекләп төрөлгәндәр икән дә баһа, хатта беҙ ултырған дивандың япмаһы ла бер яҡҡа ҡайырылған, тороп китеү менән ул да ҡаплап ҡуйылыр, моғайын. «Тимәк был ҡатын ҡайҙалыр китергә булған…»\n—Оҙайлы ваҡытҡа йыйынам шул.—Йорт хужаһы ҡуҙҙай янып барған күҙҙәрен тәнемә үтәләй сәнсеп әйтерһең дә уйымды уҡый. Ҡоласын ян-яҡҡа йәйҙе,—ә бына был донъяны ҡалдырып китер бер кемем юҡ. Fәжәп шулай бит? Тирә-яғыңда меңәрләгән халыҡ, һәммәһе ҡайҙалыр ашыға, йүгерә өлгөрөргә тырыша, ә һин әйтерһең дә айҙа, әҙәм аяғы баҫмаған утрауҙа бер үҙең, һәм һиңә әлеге мәлдә бер ни ҙә кәрәкмәй, үтер һуҡмағыңды үткәнһең, әйтер һүҙҙәрҙе күптән әйткәнһең, бөтмәҫ-төкәнмәҫ эшеңде ослағанһың, таш диуарыңа бикләнгәнһең дә көтөп торор яҡының булмағас бер ҡайҙа ла ашыҡмайһың!—Ҡабалан ғына сәғәткә ҡарап алыуым йәнә иғтибарҙан ситтә ҡалманы.—Күрәм, һеҙ ҡабаланаһығыҙ?\n—Эйе. Бөгөн күсер хеҙмәтендә йөрөйөм, иртәгә таңдан эшкә.\n—Эшкә? Һеҙ бәхетле кеше. Ә ни сәбәптән ике урында йөрөйһөгөҙ?\n—Билдәле инде аҡса еткереп булмай…\n—Ул нәмә бер ваҡытта ла етмәй инде ул. Бына мин дә ғүмерем буйы килем артынан ҡыу-ҙым, бол йыйҙым, байырмын да иртәгә матур, етеш, бойондороҡһоҙ йәшәй башлармын, тип хыялландым. Баҡтиһәң, йыйған мөлкәтең сүллектәге ҡом менән бер икән ул. Бер килеп, күҙ менән ҡаш араһында уның хәжәте лә, кәрәге лә бөтә. Иртәгәге билдәһеҙлеккә сорналған көндө ҡайғыртмай бө-гөн, хәҙер йәшәп ҡалырға кәрәк… Ошо ябай ғына тормош хаҡиҡәтенә төшөнөп өлгөргәндә һуң ине шул, үтә лә һуң… Хәйер, ингәндән алып башығыҙҙы тормош фәлсәфәһе менән ҡаты-рам. Әйткән-дәрем әлеге мәл-дә һеҙгә үтемһеҙ аш менән бер, уларҙы һеҙ аңламайһығыҙ ҙа, ҡабул итергә лә теләмәйһегеҙ. Һөйләшәйек-килешәйек, тинем бит әле, мине күрше районға алып барырға кәрәклекте беләһегеҙ?\n—Шуның өсөн килдем дә инде.\n—Беҙҙең сәфәр көнө буйына һуҙылыр, моғайын.\n—Ул хаҡта ла әйттеләр.\nСәкәләшеүгә тартым ҡыҫҡа яуаптарым ҡатынға оҡшаманы шикелле, ул ирендәрен ҡымтый биреп ултырҙы ла ҡәтғи итеп һораны:\n—Тимәк, һеҙ риза?\nКилешкәнлегемде белдереп, ҡоласымды йәйҙем.\n—Тағы ла бер шартым… Юҡ, ниндәйҙер шарт ҡуя алмайым, бер үтенесем бар. Көн барышында, зинһар, мине ҡабаландырмағыҙ. Fүмер башы таң тиҙәр бит, ә беҙ йыйынған ергә кис барып етһәк яраған. Тағы—минең һөйләгәнде тыңлағыҙ. Һүҙ ҡыҫтырмай, яуап бирмәй генә тыңлағыҙ. Өнһөҙ тыңлай белеү ҙә үҙенә күрә һәләт. Һәм һуңғыһы—ошо көн өсөн һеҙ талап иткән хаҡты түләрмен…\nСәйер юлаусыға килеп эләгеүемә үкенә биреп тә ҡуйҙым. Ҡала буйлап кешеләрҙе йөрөтөүе үтә лә ябай: алып барыр ерҙе әйтәләр һәм, барып етһәң, тейеш хаҡты түләй һалалар ҙа сығып та китәләр, ниндәйҙер шарттар ҡуйыусы, урынһыҙ хәбәр менән башты ҡатырыусыны тапмаҫһың. Ә бында ҡартая барған ҡатынды тейәп йөрө инде, йәнә, күрше районға тиһә лә аныҡ ҡына ҡайҙа барыуы ла билдәһеҙ бит әле. Бәлки был мыжыҡ психик яҡтан сирлелер? Ер аяғы ер башына алып барыр ҙа хаҡ бесеп мәшәҡәтләнмәй кире алып ҡайтыуҙы талап итер, йә, барып еткәс, түләргә аҡсам юҡ, тип сығып һыҙыр. Ышан хәҙерге кешегә!\n—Юҡҡа шөбһәләнәһегеҙ, бөтәһе лә һәйбәт булыр!—Ҡатын йәнә минең уйымды уҡыны булыр.—Ә хәҙер, әйҙәгеҙ, сәй эсеп алайыҡ башта, шунан ҡуҙғалырбыҙ.\n—Бәлки, мин тышта ғына көтөрмөн. Машинала.—Уңайһыҙ-ланғандай иттем.\n—Өҙәрем сәфәргә тәғәмләнеп сығалар, шулай тейеш!—Ҡа-тын кире ҡаҡҡыһыҙ тонда әйтте лә тороп аш бүлмәһе яғына йүнәлде. Ысынлап та тыйнаҡ табын алдан әҙерләп ҡуйылғайны, бер тапҡыр ғына ҡулланыла торған һауыттарға май, ҡайнатма ҡуйылған, колбаса, сыр киҫәге, икмәк теленгән. Бәләкәй термостан сәй яһалһа ла хужабикә, ни сәбәптәндер, үҙе алдындағына ҡағылманы, ирендәрен ялағандай итеп алды ла эйәген терһәкләгән ҡулына терәне.—Рәхим итеп барына етешегеҙ!\nБергәләп эселмәгән, әңгәмәгә ялғанмаған сәйҙең ни йәме лә ни тәме, бер ҡабым икмәкте мөйтәңләтеп йотоп алдыма ҡуйылған һауытты ҡарһалан бушатҡас, хуш ҡылырға ашыҡтым. Хужабикәнең дә көсләй-ҡыҫтай һыйларға яйы юҡ ине шикелле. Тор-ҙо, табынды йыйыштырғас, өҫтәлде йәнә шыптыр менән япты һәм аңлатҡандай итеп әйтте.—Ҡаланың икенсе осонда әхирәтем йәшәй, фатирҙың икенсе асҡысы бар унда, моғайын да килеп бындағын йыйыштырып алыр. Япа-яңғыҙмын, тиһәм дә бохар бесәйемде уға ҡалдырҙым.—Алдан әҙерләгән кейемен кейҙе, ишек төбөнә бәләкәй сумаҙанын алып барып ҡуйғас, бүлмәләр буйлап йөрөп ҡаралтыны тотҡолап ҡарарға керешеп китте, стеналарҙы һыйпап сыҡҡас ҡорғанды киң итеп бер яҡҡа тартып, тәҙрә ҡаршыһына барып баҫты:\n—Ошонда тыуғанмын, башта атай-әсәйем менән йәшәнек, шунан ирем менән. Фатирҙағы һәр һыр таныш, күңелемә яҡын. Бында яҡындарымдың йылыһы һеңгән… Ултырып алайыҡ.—Баяғы урынға—диванға—барып һағып тын ҡалдыҡ.—Киттек!\n—Хәйерле сәғәттә!—тинем. Теләгем юлдашым тарафынан күтәремләнмәне.\nСерле, йомаҡҡа тартым сәфәргә сығабыҙ түгелме? Ҡайҙа йыйына һуң был ҡатын? Күрше районғамы, әллә унан арыраҡҡамы? Бәлки дауаланырғалыр? Улай тиһәң, ҡала менән район дауаханаһын сағыштырыу мөмкинме? Күсенәм, тиһә яңғыҙ башына ауылда түгел бында ла урын етерлек. Йәнә ҡалала мейес яғаһы, һыу ташыйһы түгел. Фатирындағы әйберҙәрҙе йыйыштырғас, тыҡшырғас оҙаҡҡа китере билдәле, тик ул бында ҡасан да булһа кире ҡайтырға ниәтләйме икән? Башта уҡ танышырға кәрәк ине лә бит, ни сәбәптәндер мин дә өндәшмәнем, ҡатын да теләк белдермәне. Хәҙер ул хаҡта һүҙ ҡуҙғатыу ҙа урынһыҙ һымаҡ. Шулай итеп ике сит һәм ят кеше билдәһеҙлеккә китеп баралар…\nАшыҡмай ғына ваҡ-ваҡ баҫҡан аҙымдарға самалап подъездан төшкәндә лә, кабинаға инеп ултырғанда ла башымда ошондай уйҙар ҡайнашты. Теге ике әбей һаман да булһа ҡуҙғалмағандар, әйтерһең дә балауыҙ һындар, таш балбалдар урындарына кибеп ҡатҡандар. Хәлбүки, мөсһөҙ һындарында йәндәре бар икән әлегә, өҙәрем сәфәргә йыйыныуыбыҙҙы тойомлап ыҙалай-йонсой урын-дарынан ҡалҡтылар ҙа береһе һиҙелер-һиҙелмәҫ ҡыймылдап беҙҙең тарафҡа суҡындырыу хәрә-кәтен оҙатты, икенсеһе ирендәрен йыбырлатып хуш ҡылғандай сырыш баҫҡан биттәрен һыпырҙы.\nҠуҙғалып киттек. Ҡатын артына әйләнеп юғарыға ҡараны ла, таныш тәҙрәләргә ҡарашын туҡтатҡас, күҙҙәренән ике тамсы һығылып сығып, аҡһыл биттәр буйлап түбән тәгәрәне.\nҠала үҙәгенән үткәндә арт яҡтан яурыныма бармаҡтар ҡағылды:\n—Бер аҙ ғына ошонда туҡтап китәйек әле.\nСығып парктағы ситке ултырғысты биләнек.\n—Мәктәптән сығам да ошо ерҙә әсәйем менән атайымдың ҡайтыуҙарын көтә торғайным.—Ҡул алға һонолдо.—Анау урамдан маршруткала йөрөгән атайым, ә бынауһынан дауаханала шәфҡәт туташы булып эшләгән әсәйем бер үк ваҡытта күренә-ләр. Һөйләшеп-килешеп ҡуйғандар, тиерһең. Шунан магазиндан туңдырма һатып алабыҙ ҙа ҡайтырға сығабыҙ. Етәкләшеп. Уртала мин, ҡулымдағын кинәнеп ялай-ялай атлайым. Ул саҡта туҡдырманы һөттән әүәләйҙәр ине. Барыбер тәмле, телеңде йоторлоҡ. Бала саҡта ҡапҡан һәр аҙыҡ шулай татлы булалыр, ғүмергә хәтерҙә ҡалалыр ул. Бәхетле саҡтар булған! Тегендәге, хәҙер банк урынлашҡан йортта элек универмаг ине. Сығарылыш кисәһенә ке-йемде шунда барып һайланыҡ. Әхирәтемдә булған ялтыр туфлиҙар, шул уҡ төҫтәге сумочка таптырып бер булдым, илап та бөттөм хатта. Һүҙемде һүҙ иттем тәки, теге әйберҙәрҙе ҙур ҡаланан барып алдыҡ. Студент саҡта ла шул универмагтан сығышмай инек, барабыҙ ҙа ҡиммәтле әйберҙәр-ҙе кейеп ҡарарға тотоноп китәбеҙ, ә кеҫәбеҙҙә утыҙ һум аҡса, студенттың шул осорҙағы бер айлыҡ степендияһы. Атайым, әсәйем һәйбәт кешеләр ине, улар минең өсөн генә йәшәнеләр һымаҡ: теләгәнемде алып кейҙем, йәнем һөйгәнде таптырып ашаным. Ә мин уларҙы ҡайғырттыммы икән? Белмәйем. Fүмер буйы шулай дауам итер һымаҡ ине лә юҡ икән, бер көн бер төптән атайым, шунан әсәйем китеп барҙылар. Мәң-гелеккә. Берәүһе төшкә ҡәҙәр, икенсеһе төштән һуң. Әҙәм ышанмаҫлыҡ хәл. Кеше ҡәҙере үҙе кит-кәс кенә беленә икән, яҡындарымды улар баҡыйлыҡҡа күскәс кенә һағынып-юҡһына башланым.\nУчилище янында туҡталдыҡ. Ҡапҡа ауыҙына баҫтыҡ.\n—Йәшлегем ошо уҡыу йортонда үтте. Буласаҡ ирем менән дә ошонда таныштыҡ. Ул ауыл малайы ине. Башта ҡойто ғына кейенгән өтөрөй сәсле, ҡатма буйлы егетте күрмәмешкә һалыштым. Билдәле, мин бит һуңғы модала кейенгән, башҡаларҙан бер башҡа юғары ҡала ҡыҙы, ауылдан сыҡҡандарҙы күрмәйем дә күҙгә лә элмәйем! Бара-тора күрмәлекһеҙ егет тотош күңелемде яуланы. Төҫкә-башҡа сибәр булмаһа ла күңеле матур ине уның, шиғырҙар ҙа яҙа ине, өҫтәүенә моңло итеп йырлай ҙа. Бер һүҙ менән әйткәндә өйләнештек. Гөрләтеп туй үткәрҙек, башта ауылда, шунан бында, ресторанда. Ирем атай-әсәйемдең вафатына ике ай ҡалғас ҡына беҙгә килеп йәшәй башланы. Уҡыуҙы тамамлағас, бер үк мәктәпкә эшкә барҙыҡ, мин башланғыс кластарға, ирем хеҙмәттән уҡытты, ситтән тороп юғары уҡыу йортон тамамланыҡ.\nҠала дауаханаһы янынан үткәндә йәнә үтенес ишетелде:\n—Туҡта әле ошонда, бер аҙға ғына.—Әммә ҡымшанманы, ултырған урынында ҡалды. —Ошо дауаханаға әллә нисә тапҡыр килдем. Сырхап түгел. Абортҡа. Ирем тилмереп бала теләне, ә мин юҡ. Кәүҙәм боҙола йәнәһе лә. Үҙебеҙ өсөн йәшәп ҡалайыҡ башта тинем, шунан бала табырға өлгөрөрмөн. Ирем ошонда килеп ишеккә арҡыры баҫып индерергә теләмәгән саҡтары ла булды. Ул миңә һис ҡасан ҡул күтәрмәне. Әммә һуңғы килгәнемдә сикәмә сабып ебәрҙе. Шул иҫкәртеү ҙә туҡтатманы. Аҙаҡтан бик теләһәм дә ауырға ҡала алманым. Тағы ла дауаханалар ишектәрен ҡаға башланыҡ. Был юлы бала таптырып. Әле тыумаған баланың ғүмерен ҡыйыу үҙе үк гонаһ, шулай булғас, мин баштан-аяҡ гонаһҡа батҡан кешемен. Иремдән, тыумайынса уҡ йәндәре ҡыйылған балаларымдан кисереү, Хоҙай Тәғәләнән ярлыҡау һорарға хаҡым юҡ.—Ҡатын өшөгәндәй ҡулдары менән яурынын ҡармап, бөршәйеп тынып ҡалды.—Ә хәҙер сәскә магазинына һуғылайыҡ. Шунан ҡала зыяратына инербеҙ. Башҡа барыр һәм туҡталыр ерем ҡалманы.\nҠәбер ташынан урта йәштәрҙәге мөләйем йөҙлө ир һәм сәс толомдарын алға төшөргән һылыу ҡатын ҡарайҙар.\n—Атайым талантлы кеше ине, һүрәттәрҙе, портреттарҙы килештереп эшләне. Әгәр мәлендә һынлы сәнғәт йүнәлешенән китһә ҙур уңыштарға өлгәшер ине, һис һүҙһеҙ өлгәшер ине. Беҙҙең фатирҙағы барлыҡ картиналар ҙа уның ҡул эштәре. Уларҙы ҡаплап өлгөргән инем шул, шуға күрә алманығыҙ. Ә әсәйемә килгәндә, аш-һыу бешерергә оҫта булды, кейемдәрҙе ҡойоп тегә, күҙҙең яуын алыр селтәрҙәрҙе килешле итеп сигә ине. Иремдең ҡәбере ауылда. Ә унда шундай йола йәшәй, яҡын туғандарҙы бер урынғараҡ ерләйҙәр. Яҡындарының үтенесе буйынса алып барҙыҡ. Ул иртә үлде. Түлһеҙ көн иткәс, йәшәүебеҙҙең рәте китте, сабый тауышы ишетелмәгән, түргә сәңгелдәк эленмәгән өйҙөң ҡото ла, йәме лә булмай. Ирем эскегә һабышты. Эшенән ҡыуҙылар. Шунан ҡыш көнө иҫерек килеш урамда ятып ҡатты. Уның үлемендә лә туранан-тура ғәйеплемен, балабыҙ булһа моғайын да тормошобоҙ икенсе, бәхетле йүнәлештән китер ине, бәлки. Үткәндәрҙе үҙгәртеү мөмкин түгел, бик теләгән хәлдә лә. Бөтә булған көстө киләсәкте боҙмаҫ өсөн йүнәлтергә кәрәк тә бит. Һуңланым…—тыны быуылғандай бер аҙ туҡтап ҡалғас өҫтәне.—Мин ирем менән дә бәхилләштем. Кисәге көн.—Аяғөҫтө баҫып ҡәбергә эйелде, фатир эсендәге ише аҡ мәрмәр таштарға беркетелгән фотоларҙы берәмтәләп һыйпағандай итте.—Бәхилләшәйек, атай-әсәй, белә күрә, йә ирекһеҙҙән ҡылған хаталарымды берүк кисерегеҙ…\nМашинаға инеп ултырғас, ул ойоғандай итеп тынып ҡалды ла ҡаланы сыҡҡас, ары ҡайһы тарафҡа барырға кәрәклекте әйтте:\n—Ошо йүнәлеште тотайыҡ, тағы өс ауылды үткәндән һуң һулға ҡайырылырға икән. Тағы ла ун-биш-егерме саҡырым үтһәң, юл ҡырындағы йорт тинеләр…\nБына ғәжәп, тотош донъяһын оҙаҡ ваҡытҡа ҡалдыра, ә ҡайҙа барғанлығын аныҡ ҡына итеп әйтә алмай, кемдеңдер өйрәткәнен ҡабатлай.\nЮлдашымдың әүелйеүе оҙаҡ дауам итмәне, ул үҙе менән алған сумочкаһынан бәләкәй китап килтереп сығарҙы ла шуға текәлде. Машинала барышлай уҡыуы яйһыҙҙыр, мәгәр ул ҡулындағын һалырға йыйынманы ла.\nТау-ташлы ерҙәргә сығып юл биленә һуғып туғарланған йыландай уңға-һулға ташлана башлағас, машинаны туҡтаттым:\n—Бер аҙ ял итеп алайыҡ. Арығанһығыҙҙыр.\nТау битләүенә йүнәлдек.\n—Ошонда ғына ултырып алайыҡ. Ары, бейеккәрәк үрләргә хәл етмәҫ, тине ҡатын.\nҮләндәре кибә башлаған ҡыртышҡа сүктек. Көҙ айының иң йәмле, бер аҙ моңһоу ҙа, бер аҙ болоҡһоу ҙа көндәренең береһе—әбейҙәр сыуағы. Сабырлыҡ мәле. Күк төпһөҙ зәңгәр, ҡыҙғылт-һары усаҡта дөрләп янған ағастарҙан әкрен генә япраҡ ямғыры яуа. Һауа йылымыс то-йолһа ла унан көҙ һулышы килә. Унда-бында йәшен сатҡыһылай ялтылдап үрмәкес ауҙары оса. Бик бейектә торналар өсмөйөшө күренде, ҡолаҡҡа наҙлы һаубуллашыу ауазы салынды: «Тро-йоҡ… тройоҡ…»\nҠатын ҡулын ҡаштары өҫтө-нә ҡуйып ҡоштарҙы офоҡта иреп юғалғансы оҙатты:\n—Яратам көҙ айҙарын. Ян-тирәлә иҫ китмәле күренеш. Ә һеҙгә ниндәй миҙгел оҡшай?\n—Яҙ айы. Донъяның сәскәгә төрөнөп яңы ғына уянған сағы. Миңә ҡалһа, бер яҙҙы оҙатҡандан һуң икенсеһенең килгәнен көтөп ғүмер үткәрәм.\n—Ниңә уны көтөргә? Әйләнә лә килә инде. Әле һеҙҙең әллә күпме яҙҙарҙы ҡаршылайһығыҙ бар.—Ҡулынан төшөрмәгән китапсығын күрһәткәндәй итте.— Шиғырҙар китабы… Поэзия… Поэзия шиғырҙарҙа ғына асылып бөтмәй, бына ошо тәбиғәт күренешендә лә сағыла… Поэзия ул—зәңгәр күк, ағастарҙан япраҡтарҙың талғын ғына тағатылыуы, йылымыс елдең биттәрҙе иркәләүе. Бөтә урында ла матурлыҡ, тәбиғи нескәлек, ҡабатланмаҫ сафлыҡ. Ана шуларҙың барыһы бер юлы поэзия тип атала ла инде…—Ерҙең йылыһын тәненә һеңдерергә теләгәндәй устарын ҡыртышҡа һалды.\nҺиҙемләүемсә юлдың яртыһын ауҙарҙыҡ та шикелле, теге өсөнсө ауылдың осона сыҡҡас һулға ҡайырылдыҡ. Тимәк, тағы ла ун-биш саҡырым бараһы әле. Беҙ тау битләүендә саҡта офоҡ ситенә һаҡҡан босҡаҡтай ғына болот тиҙ арала үҫә барып тиҙ арала күк йөҙөн ҡапланы һәм оҙаҡ көттөрмәй йәшенләп ямғыр яуа ла башланы.\n—Йәшен хушлаша һымаҡ…—тине ҡатын.\n—Быҫҡаҡ бынан да ары яуыр. Йонсоу көндәр башлана.—Әйтелгәндәр менән килешкәндәй итеп өҫтәнем.—Һеҙ иғтибарлап ҡарап барығыҙ, ямғыр шаршауы аҫтында теге йортто үтеп китмәйек тағы.\n—Үтмәбеҙ. Юғалтҡан хәлдә лә ул беҙҙе үҙе килеп эҙләп табыр… Хәйер ана ул!\nБер яҡ ситтә бейек тимер рәшәткә менән уратып алынған ике ҡатлы йорт күренде. Шунда ҡайырылдыҡ. Биләмә эсендә оҙон рәттәргә теҙеп ултыртылған ағас-ҡыуаҡтар әле генә яуып үткән ҡойма ямғырҙан күшегеп ҡалғандар төҫлө, аҙым һайын тиерлек табаҡтай йәйелеп күләүектәр хасил булған.\n—Сумаҙанымды тотоп барығыҙ, зинһар?—Ҡатын шулай тине лә аяҡтарын сылатырға теләмәй күләүектәрҙе урап үтеп алдан төштө. Килеүебеҙҙе, күренеүебеҙҙе генә көтөп торған тиерһең, йорт күтәрмәһендә аҡ халатлы ҡыҙ күренде лә ҡабаланып беҙгә ҡаршы атланы, ярҙам итергә теләгәндәй ҡатынды ҡултыҡлай һалып алды. Улар әкрен генә баҫып эскә үттеләр ә мин ишек өҫтөнә эленгән алтаҡтаға ҡараным. «Хоспис! Бына ҡайҙа килгәнбеҙ икән!» Ошо һүҙҙәрҙе шыбырлап уҡығас быуындарым таралғандай итте, ишек ауыҙындағы баҫҡыс тотҡаһына йәбештем. «Юлдашым бында һуңғы көндәрен үткәрергә килгән, ә үҙе инешләй күләүектәрҙе урап үтте… Әҙәм балаһы шулай инде ул, һуңғы сәғәтенә саҡлы аяҡтарын еүешләүҙән ҡурҡа!» Бер аҙ урынында тапанғас эс яҡҡа атланым. Ҡатын мине көтөп стена ҡырына ҡуйылған диванға сүккән икән.\n—Рәхмәт һеҙгә. Һис мыжымайынса тотош бер көнөгөҙҙө минең менән үткәрҙегеҙ. Шул тотош бер көнөгөҙҙөң хаҡы күпме тора инде?\n—Түләү кәрәкмәҫ. Артыҡ ара ла үтмәнек. Ҡайтышлай район үҙәгенә лә һуғылам әле. Унда йомошом бар ине. Үҙ эше менән йөрөгән кешегә ултырып килдем икән тип иҫәпләгеҙ.\n—Хәйләләшмәгеҙ. Мине йәлләйһегеҙме? Кәрәкмәй! Һеҙгә бурыслы булып ҡалайыммы?\nНи тип яуап бирергә лә белмәй ауырһынып ҡалдым.\nҠатын хәлемде төшөнгәндәй сумочкаһынан сепрәк кәшелүк килтереп сығарҙы ла ундағы ҡағыҙ аҡсаларҙы иҫәпләмәй генә усыма йомдорҙо.—Бар аҡсам ошо. Етер моғайын. Имен-аман, сәләмәт йәшәгеҙ. Иң беренсе теләгем, һис ҡасан гонаһ ҡылмағыҙ, кешегә үс һаҡламағыҙ, асыу тотмағыҙ һәм ана шул яҡшылыҡтарығыҙ иртәме-һуңмы бер килеп игелек булып кире һеҙгә әйләнеп ҡайтыр… Һәр нимәнең аҙағы нимәнеңдер башы ул, ниндәйҙер бөйөклөктөң, яҡшы башланғыстың башы… Тағы һеҙгә бер үтенесем бар. Был тарафҡа юлығыҙ төшһә, алмағас үҫентеһен индереп ҡалдырығыҙ инде. Әҙерәк хәл йыйып алам да шуны ошо биләмәләге баҡсаға сыға-рып ултыртам. Әйҙә үҫһен, яҙ һайын аҡ сәскәләргә төрөнһөн, көҙ көнө мул уңыш бирһен. Ә хәҙер хушлашайыҡ.—Ҡатын боҙҙай һалҡын бармаҡтары менән ҡулымды ҡарманы.\nТеге шәфҡәт туташы урын хәстәрләп килгәндер, пациентын ҡултыҡлап ҡайҙалыр алып китте лә бер аҙҙан ишек төбөндәге өкәлтәгенә инеп ҡағыҙҙар ҡыштырҙата ла башланы. Быяла тәҙрәгә яҡынланым:\n—Һеңлем, бына ошо аҡсаны яңы килгән ҡатынға тапшырһағыҙ ине.\n—Күреүемсә, апай уны һеҙгә юл хаҡы итеп бирҙе. үпкәләйәсәк. Ярамай!\n—Улайһа былай ғына ҡабул итегеҙ. Бындағы кәрәк-яраҡҡа!—үрелеп усымдағын эстәге өҫтәлгә һалдым да сығыу яғына йүнәлдем.\n—Ағай, улай ярамай, беҙҙә улай ҡабул ителмәгән…—Албырғап ҡалған ҡыҙҙың тауышы артымдан ябылған ишеккә ҡыҫылып ҡалды.\nМашинама инеп ултырҙым да рулгә эйелдем. Башымда буталсыҡ уйҙар сыуалды: «Кешенең ғүмере оҙон бер юлдың бер осонан икенсе осона сыҡҡансы ғына булған ара. Унан кире, йәки ситкә ҡайырылыу, уны үҙгәртеү мөмкин түгел. Һәр кемдең үҙ һуҡмағы, әммә шул һуҡмаҡта эҙ ҡалдырырға кәрәк, һис ҡасан юйылмаҫлыҡ яҡты эҙ!» Ҡарашымды биләмә эсендә теҙелгән ағастарға йүнәлттем. Улар ҡасандыр ошо йортта һуңғы көндәрен үткәргән кешеләрҙең йәшәүен дауам итәләр һымаҡ. Ҡолағымда юлдашымдың һүҙҙәре яңғырап киткәндәй итте: «Бер нимәнең аҙағы нимәнеңдер башланғысы ул!» Тимәк йәшәү дауам итә…


Бөгөн - Башҡортостан Конституцияһы көнө\nРеспубликаның төп законы 1993 йылда ҡабул ителде. Үҙгәрештәр дәүерендә конституция республикаға хоҡуҡи дәүләт, Рәсәйҙең иҡтисади үҫешкән һәм сәйәси тотороҡло төбәге булып формалашыу мөмкинлеге бирҙе.\nКонституция нигеҙендә заманса дәүләт власы органдары төҙөлдө, урындағы үҙидаралыҡ камиллашты, закондар сығарыу системаһы ойошторолдо. Төп законды ҡабул итеү Рәсәйҙә һәм Башҡортостанда тәрән ижтимағи-сәйәси үҙгәртеп ҡороуҙар һөҙөмтәһендә мөмкин булды. Унда тәүге тапҡыр илдә конституцион хоҡуҡ, дәүләтселек һәм федератив мөнәсәбәттәр үҫеше, беренсе күп милләтле республикабыҙҙың мәнфәғәттәре иҫәпкә алынды. Республика Конституцияһы демократик дәүләт һәм гражданлыҡ йәмғиәте институттарын, урындағы үҙидара системаһын төҙөү, халыҡ өсөн эҙмә-эҙлекле иҡтисади һәм социаль сәйәсәт алып барырға ныҡлы сәйәси-хоҡуҡи нигеҙгә әйләнде. Башҡортостандың ҡаҙаныштары, иҡтисадтың, социаль, рухи-мәҙәни өлкәнең йылдам үҫеше, ауыл һәм ҡала халҡының тормош шарттарының яҡшырыуы төп закондың юғары ижади потенциалына бәйле. Ҡыҫҡа ғына ваҡыт эсендә тиҫтәләрсә йылдарға тиң тарихи юл үтелде. Һөҙөмтәлә республикабыҙ Рәсәйҙең үҫешкән, терәк төбәктәрҙең береһенә әйләнде. Мөһим дәүләт документы булараҡ Конституция ҡануниәтте артабан камиллаштырыуҙы, ижтимағи-сәйәси тотороҡлолоҡто, кешеләрҙең азатлығын һәм хоҡуҡтарын ышаныслы яҡлауҙы, социаль прогрестың дәүләт стратегияһын ғәмәлгә ашырыуҙы тәьмин итә.


Яңы уҡыу йылы – яңы мәктәптә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Яңы уҡыу йылы – яңы мәктәптә\nЯңы уҡыу йылы – яңы мәктәптә 08.09.2015 // Йәмғиәт\nБелем көнөндә республикабыҙ өсөн “төньяҡ ҡапҡа” булып һаналған Яңауыл районының башлыса мари халҡы йәшәгән Сусаҙы-Ябалаҡ ауылында ике ҡатлы яңы мәктәп асылды.\n“2014 – 2017 йылдарға һәм 2020 йылға тиклемге осорға ауыл биләмәләренең тотороҡло үҫеше” федераль маҡсатлы программаһына ярашлы төҙөлгән мәктәпте “БНЗС” тресының 15-се төҙөлөш идаралығы бик тиҙ арала – 11 айҙа – сафҡа индерҙе. Белем усағы өсөн тотонолған 155 миллион һум сығымдың 60 миллиондан ашыуырағы федераль бюджеттан килһә, ҡалған өлөшө республика һәм район иҫәбенән бүленде. Сусаҙы-Ябалаҡ һәм яҡын-тирәләге алты ауыл балаларының уҡыу йылын яңы мәктәптә башлауы өсөн төҙөүселәр ҙур тырышлыҡ һалды.\n– Эште ваҡытында һәм сифатлы башҡарып сығыу өсөн тырыштыҡ, – ти төҙөлөш идаралығының баш инженеры Линар Ғәлиәхмәтов. – Белем көнөнә уҡытыусыларға һәм уҡыусыларға оло бүләк әҙерләп, улар өсөн икеләтә байрам яһауыбыҙға бик шатбыҙ.\nСусаҙы-Ябалаҡ ауылы Мари Иле республикаһындағы беренсе телсе-ғалим, йәмәғәт эшмәкәре, профессор Валериан Васильевтың тыуған төйәге булараҡ та билдәле. Бында уға бюст ҡуйылған, йорт-музей асылған.\nУрындағы мәктәптең тарихы 1888 йылдарға барып тоташа. Яңы белем усағы иһә 120 уҡыусыға тәғәйенләнгән, бөгөн унда Сусаҙы-Ябалаҡтан һәм яҡын-тирәләге алты ауылдан 103 балаға 16 уҡытыусы һабаҡ бирә. Беренсе класҡа 13 уҡыусы килгән. Уларҙың икеләтә байрам шатлығын уртаҡлашып, район хакимиәте тарафынан бүләктәр тапшырылды.\nТөҙөүселәр мәктәп директоры Виталий Ильинға символик асҡысты тапшырғас, ҡыңғырау шылтыраны, һәм йола буйынса ишекте тәү башлап кескәйҙәр асып инде. Уҡыу бүлмәләренең, кабинеттарҙың биҙәлеше, йыһаздар һоҡландыра. Аш-һыу әҙерләүгә тәғәйенләнгән урын да заман талаптарына яуап бирә. Спорт залы күнекмәләргә әллә ҡайҙан уҡ саҡырып торған кеүек. Сәхнәне иһә мәктәптең йәш таланттары үҙ иткән дә инде – байрамға йыйылғандарҙы матур сығыштары менән ҡыуандырҙылар. Мари халҡының үҙенсәлекле “Кандра” (“Сылбыр”) бейеүенә ҡунаҡтар ҙа ҡушылып китте.\nЯңы белем усағына килгән малай һәм ҡыҙҙарға “Уҡырға, уҡырға һәм уҡырға!” тигән теләк еткерергә генә ҡала, сөнки мәктәптә бының өсөн мөмкинлектәр ифрат күп.\nРайон: Яңауыл районы.


Төньяҡ-көнсығыш нисек йәшәй?\nТөньяҡ-көнсығыш нисек йәшәй?26.02.2019\nДыуан районында Башҡортостандың төньяҡ-көнсығышында бәләкәй һәм урта эшҡыуарлыҡты, хужалыҡ итеүҙең бәләкәй формаларын үҫтереү мәсьәләләре буйынса кәңәшмә үтте.\nРайон мәҙәниәт һарайында форум ҡунаҡтарын предприятиелар һәм шәхси эшҡыуарҙар продукцияһы сағылған бай күргәҙмә ҡаршыланы. Бында шулай уҡ банк структураларының, үҫеш институттарының мәғлүмәт стендтары ҡуйылғайны. Сарала республика Хөкүмәте вәкилдәре, ведомство ҡарамағындағы һәм консалтинг ойошмалары етәкселәре, райондарҙың хакимиәт башлыҡтары, ауыл хужалығы предприятиелары, крәҫтиән (фермер) хужалыҡтары белгестәре, төньяҡ-көнсығыш райондарҙың шәхси эшҡыуарҙары ҡатнашты.\nКәңәшмәлә былтыр Башҡортостандың төньяҡ-көнсығыш төбәген социаль-иҡтисади үҫтереүҙең урта сроклы комплекслы программаһына йомғаҡ яһалды. Ҡатнашыусылар бәләкәй һәм урта эшҡыуарлыҡты үҫтереү стандарты проекты, урындарҙа эшҡыуарлыҡҡа булышлыҡ итеү буйынса муниципаль берәмектәр алдында торған бурыстар, ошо райондарҙағы йүнселдәргә ярҙам күрһәтеү алымдары тураһында доклад тыңланы.\nАлдынғы райондар табыш килтергән проекттарҙы тормошҡа ашырыу йәһәтенән тәжрибә уртаҡлашты, урындарҙағы муниципалитет етәкселәре осраған проблемалар хаҡында фекер алышты. Дыуан районы хакимиәте башлығы Фаил Мөхәмәҙиев ошондай сараларҙың мөһимлеген билдәләне.\nСараға йомғаҡ яһап, Башҡортостан Хөкүмәте Премьер-министры урынбаҫары – Хөкүмәт Аппараты етәксеһе вазифаһын башҡарыусы Илшат Тажетдинов, бындай форумдар етәкселәр өсөн дә, министрлыҡ өсөн дә бик файҙалы, сөнки үҙ-ара бәйләнеш бар, проблемаларҙы ишетәсәктәр һәм хәл итәсәктәр, тип билдәләне.


Хәбәрҙәр: АҠШ Иран һәм Пакистан араһындағы газопроводты тәнҡитләй.\nАҠШ Иран һәм Пакистан араһындағы газопроводты тәнҡитләй.\nПрезиденттар Асиф Али Зардари һәм Мәхмүт Әхмәҙинежад ҡатнашлығында Иран һәм Пакистан сигендә ике илде бәйләүсе газ торбаһы һалыу айҡанлы тантана булып үтте. Иран яғынан эштәр тамамланған тиерлек, дүшәмбе Пакистан территорияһы аша трасса һалыуға старт бирелде; эш 2 йылға һуҙылыр, тип көтөлә. Исламабад был газүткәргес илдә энергияның даими етешмәүен кәметер, тип өмөтләнә.\n“Тыныслыҡ газопроводы”тип аталған был проект буйынса консультациялар 1994 йылда башланғайны, тәүҙә Иран газы Һиндостанға ағыр, тип планлаштырылғайны. Тик 2009 йылда Нью-Дели, бер йыл алда АҠШ менән ядро энергияһы өлкәһендә килешеү төҙөп, һөйләшеүҙәрҙе туҡтатты.\nВашингтон Иран- Пакистан килешеүен тәнҡитләп ташланы. Ҡушма Штаттар газ һатыуҙың яңы мөмкинлектәре Таһрандың ядро программаһы менән бәйле халыҡ-ара санкцияны йомшарта, тип иҫәпләй. Америка администрацияһы Пакистанға газды Афғанстан аша Төркмәнстандан алырға тәҡдим итә.


Антигонаға анти баһа\nМәжит Ғафури исемендәге Башҡорт дәүләт академия драма театры ҡуйған премьера тирәләй бәхәс ҡупты. Ҡайһы бер тамашасылар спектаклде бөтөнләй аңламауҙарын белдерһә, икенселәре беҙҙең менталитетҡа тап килмәй, ауыр әҫәр, тип яр һала. Антигона тамашасыға нимәһе менән оҡшамаған? Быны актерҙар һәм премьераны ҡуйыусылар үҙҙәре лә асыҡларға теләп тамашасы менән фекер алышыу ойошторҙо.\nБилдәле булыуынса, «Антигона» «Эдип батша» әҫәренең дауамы. Әйткәндәй, Мәжит Ғафури исемендәге Башҡорт дәүләт драма театры тамашасы хөкөмөнә трагедияны 2012 йылда тәҡдим иткәйне. Тәүҙә ул 1919 йылда ҡуйылған. Ниһайәт, бөгөн «Антигона» ла башҡортса һөйләште.\nАнтигона Башҡорт драма театрының 97-се ижад миҙгеленең тәүге премьераһы ла булып тора. Ләкин йәй буйы сәхнә әҫәрҙәренә һыуһаған тамашасы боронғо грек трагедияһын еңел генә ҡабул итә алманы. Оҙайлы ялдан һуң, ҡапыл аңлап етмәүеме, әллә боронғо классик өлгөһөн ҡарауға әҙер булмау һөҙөмтәһеме? Һәр хәлдә, премьеранан һуң, интернет селтәрендә ҡыҙыу бәхәс ҡупты. Тәүҙә халыҡ театрҙың маркетингы юҡлығын тәфсирләне...\n- Антракт ваҡытында дуҫтарым, тамашасылар менән фекер алыштыҡ. Нимә аңланығыҙ? Драманың мәғәнәһе нимәлә? Ваҡиға нимә тураһында бара? Ләкин бер кем дә яуап бирә алманы. Үтеп барышлай бер ханым ғына: Әле финал булмаған бит, тип кенә яуап бирҙе.\n- Был пьеса беҙҙең тамашасы өсөн түгел. Халыҡ текста нимә яҙылғанын түгел, уны сәхнәлә ҡуйылған ауыр аңлай.\n- Тамашасыны тәрбиәләргә кәрәк, ә улар кимәленә төшөргә түгел. Бәлки, кем дә булһа Антигона кем булған тип ҡыҙыҡһыныр?\nИғтибарҙан сәхнә декорацияһы ла ситтә ҡалманы. Полиэтилен япма, саң ултырған, ҡул эҙҙәре ҡалған әйберҙәрҙе тамашасы ремонттан һуң, йыйыштырылып өлгөрмәгән урынды хәтерләтеүен телгә алды.\nСәхнәнән яңғыраған һүҙҙәр тигәндән, тамашасының был урында ла үҙ бәхәсе. Театр һөйөүселәр Антигонала «нәнәй», «энем», «бабай» кеүек диалект һүҙҙәрҙең яңғырауын телгә ала. Ни өсөн «нәнәй», ә «өләсәй» түгел, тигәән һорау борсой бәғзеләрҙе. Баҡтиһәң, ул «кормилица», «няня» һүҙенән алынған икән.\nСер түгел, әлбиттә, тәү ҡарауҙан һәр кем пьесаның киң фәлсәфәһенә төшөнөп бөтә алмай. Әммә был күренеш тамашасыға донъя классикаһы өлгөләре тәҡдим ителергә тейеш түгел тигәнде аңлатмай, ә киреһенсә, халыҡты юғары драматургия өлгөләре менән даими таныштырырға бурыслы, тип иҫәпләй ижади коллектив. Бәхәс интернет тирәләй генә барҙы. Ә театр хеҙмәткәрҙәре менән күҙгә-күҙ ҡарап түгел. Ошо шау-шыуҙан һуң, ижади төркөм спектакль һуңынан осрашыу үткәрә лә башланы. Антигонаға ла сират етте.\nКемделер театрға интернеттағы бәхәс, берәүҙәрҙе саҡырыу ҡағыҙы, ә икенселәрҙе үҙ аҡсаһына билет һатып алыуҙары килтергән. Театр коллективына ҡарата рәхмәт әйтеү менән бергә, тәнҡит һүҙҙәре лә яңғыраны.\nБыл йәһәттән башҡорт театры үҙ бурысын үтәне тип аңларға кәрәк. Антигона төрлө фекерҙәр, төрлө һорауҙар тыуҙырҙы. Ни тиһәң дә, классик театрҙа донъя драматургияһы өлгөләре булырға тейеш, тигән фекерҙә белгестәр. Икенсенән, мәҙәниәт усағы ла бит тамашасы артынан эйәрергә тейеш түгел, ә киреһенсә, ул үҙе өлгө күрһәтергә, кешене юғары сәнғәткә әйҙәргә бурыслы. Бәхәс тыуҙырһын да ул, тик иң мөһиме битарафлыҡ булмаһын.


Хыялдар алға әйҙәй\n27 Июнь 2019, 10:57\nКүҙ йәштәре аша йылмайып киләсәккә баҡҡан ун берҙәрҙе танырлыҡ түгел: сығарылыш балына улар ентекле әҙерләнгән – һомғол буйҙарына килешле костюм кейгән егеттәр ыҫпайланып, көйәҙләнеп киткән; ә ҡыҙҙар һуң! Киске бал күлдәктәрендә улар тағы ла һылыуыраҡ, иҫ китмәле һоҡланғыс! 21 июндә һәр урта мәктәптә үткән сығарылыш балынан һуң ун берҙәр ғүмерҙәрендәге иң мөғжизәле таңды ҡаршыларға тәбиғәт ҡосағына сыҡты. Әле бергәләр, аҙаҡ төрлөһө төрлө яҡҡа, хыялдарына табан юл алыр...\nБыйыл район мәктәптәрен тамамлаусы ун берҙәр араһында алтын миҙалға лайыҡ булыусылар байтаҡ ҡына. Шуларҙың береһе – Байыш мәктәбенән Наҙгөл Марҡабаева. Мәктәп намыҫын һаҡлап, төрлө фәндәр буйынса район олимпиадаларынан ҡайтып килмәһә лә, ул БДИ-ла һынатманы: профиль математиканан – 88, рус теленән – 85, йәмғиәтте өйрәнеү фәненән 89 балл йыйыуға өлгәште. Афарин, Наҙгөл! Ә бит ул ишле мал аҫырап, донъя көткән ата-әсәһе Фәхерниса менән Рәүзәт Марҡабаевтарҙың йорт эштәрендә төп ярҙамсыһы ла.\n– Нисек ундай һөҙөмтәгә өлгәшә алдың? Берәй сере бармы? Киләһе йыл ун бергә барасаҡ уҡыусыларға ла сис әле, – тип һорайым Наҙгөлдән.\n– Бер ниндәй ҙә сере юҡ. Йыбанмаһындар, әҙерләнһендәр. Интернет мөмкинлектәрен файҙаланһындар. Мәҫәлән, «Бәйләнештә» селтәрендә «Решу ЕГЭ» төркөмө, ютубта видеодәрестәр бар, – тип яуапланы ул. Барыһы ла кешенең үҙенән тороуын йәтеш кенә аңлатты маҡсатлы ҡыҙ.\nУҡырға ҡайҙа барырға йыйыныуы тураһында һорашҡас, ағайҙары Дәүләт менән Данияр кеүек, нефть университетын һайлаясағын белдерҙе. Хыялдарың тормошҡа ашһын, Наҙгөл!\nРайонда 21 уҡыусы мәктәпте алтын миҙалға тамамланы, иң күбе Иҫәнғолдоң 2-се мәктәбендә – 6


ҠОТО ЛА, ЫРЫҪЫ ЛА—МӨХӘББӘТТӘН\n16 Ноябрь 2019, 16:56\nДәртһеҙ кеше—күҫәк, йәрһеҙ кеше—ишәк, ти халыҡ мәҡәле. Юҡ, был Нурйән һәм Ғәлиә Исхаҡовтар ғаиләһенә һис кенә лә тап килмәй. Улар бер-береһенә тап килеп торған парҙар ғына түгел, ә донъяларын күркәмләндереп, үҙ тормоштарын үҙҙәре йәмләп йәшәүсе лә. Бының сере бик ябай. Барыһы ла уларҙың бер-береһен ярты һүҙҙән аңлап, бер-береһе өсөн йән атып, дәртләнеп йәшәүендә.\nҒәлиә Нуриәхмәт ҡыҙы Сибай ҡалаһында тыуып-үҫеп, педучилищене тамамлағас, Баймаҡ районының Билал ауылына эшкә ебәрелә. Ауылдың иң дәртле, егәрле егеттәренең береһе Нурйән Шәрифйән улын осрата. 1980 йылда Исхаҡовтар ғаиләһе барлыҡҡа килә.\nҒәлиә Нуриәхмәт ҡыҙы өсөн Билал ауылы күптән инде иң ҡәҙерле урын һанала. Яратҡан һөнәренә 36 йыл ғүмерен бағышлап, Мәғариф ветераны исемен алып хаҡлы ялға сыға. Тырыш хужабикә булараҡ, ҡырыҫ тәбиғәт шарттарында ла йәшелсә-емеш, күҙҙең яуын алып торған сәскәләр үҫтерә. Нурйән ағайға килгәндә, ул—ҡатынының уң ҡулы. Ғәлиә апайҙың һаулығы ҡаҡшау сәбәпле, өй эштәрендә һәр саҡ ярҙам итергә әҙер. Ғөмүмән, һөйгән йәрен хөрмәтләп йәшәгән көслө заттар һәр саҡ һоҡланыу уята. Ир исемен лайыҡлы йөрөткән ҙур йөрәкле ир-егет—ил терәге. Нурйән ағайҙы ауылдың таянысы тиһәк тә хата булмаҫ. Ни өсөн тигәндә, арҙаҡлы механизатор булараҡ, ул үҙ тракторы менән һәр ярҙам һорап килеүсегә баш тартмай. Бөтә байрам кисәләре уның моңло баян тауышына күмелеп үтә. Һайлауҙар ваҡытында ла нисә йылдар инде алыштырғыһыҙ комиссия ағзаһы булып һанала. Алыҫ араларға юлға сығыусылар өсөн дә тимер ”ат”ында урын таба.\nИсхаҡовтар дүрт балаға ғүмер бүләк иткән. Ҡыҙғанысҡа күрә, бала ҡайғылары ла урап үтмәгән уларҙы. Әле ике ҡыҙҙары, бер улдары өсөн генә түгел, 8 ейән-ейәнсәрҙәренә лә күңел йылыһы өләшеп йәшәйҙәр.\nБар яҡтан өлгө ғаиләнең ҡото ла, ырыҫы ла—ул мөхәббәт. Һөйөү киләсәктә лә уларҙы ташламауын, уның күсәре булып торған түҙемлектең күп йылдарға етеүен теләге килә.\nҺүрәттә: Нурйән һәм Ғәлиә Исхаҡовтар ғаиләһе.


Рөстәм Хәмитов Миәкә районы Ҡырғыҙ-Миәкә ауылындағы яңы спорт комплексын ҡараны // Сәйәсәт | новости башинформ.рф\nРөстәм Хәмитов Миәкә районы Ҡырғыҙ-Миәкә ауылындағы яңы спорт комплексын ҡараны\n12:02, 11 ноября 2013 Сәйәсәт\nБашҡортостан республикаһы Президенты Рөстәм Хәмитов 9 ноябрҙә Миәкә районы буйынса эш сәфәре барышында Ҡырғыҙ-Миәкә ауылындағы яңы спорт сәләмәтләндереү комплексын ҡараны.\nСпорт-сәләмәтләндереү комплексын төҙөү 2012 йылдың ғинуарында башланғайны, эштәр ике йыл самаһы барҙы.\nДөйөм 4450 квадрат метр майҙанлы өс ҡатлы бина эсендә гимнастика күнекмәләре, волейбол, баскетбол, теннис һәм мини футбол өсөн ҡорамалдар менән йыһазландырылған спорт залдары урынлашҡан.\nПроекттың дөйөм хаҡы 118 миллион һум тәшкил итте, уның 92 миллионы – республика бюджетынан, ә 25 миллион һумы ҡорамалдар алыу өсөн «Берҙәм Рәсәй» партияһының «Физкультура сәләмәтләндереү комплекстары төҙөү» социаль проекты сиктәрендә РФ бюджетынан бүленгән.\nӘйтергә кәрәк, Миәкә спорт сәләмәтләндереү комлексын төҙөүгә сығымдар аҙ киткән: бинаның бер квадрат метрын төҙөү 21 мең һумға төшкән – был Башҡортостанда спорт сәләмәтләндереү комплекстары төҙөлөштәре өсөн иң арзан хаҡ. Шул уҡ ваҡытта арзанлыҡ башҡарылған эштәрҙең сифатында сағылмаған.\nРөстәм Хәмитов көрәш залында булды, унда был ваҡытта күнекмәләр бара ине – ноябрҙә яңы спорт комплексы базаһында көрәш буйынса республика чемпионаты уҙасаҡ. Көрәш буйынса тренерға Рөстәм Хәмитов профессиональ көрәш келәмдәре алыу өсөн сертификат тапшырҙы. Шулай уҡ президент территорияның тирә-яғын ҡарап, башҡарылған төҙөкләндереү эштәре менән ҡәнәғәт ҡалды. Рөстәм Хәмитов спорт ҡоролмаһын юғары баһаланы: «Комплекс бик күркәм һәм ыҡсым килеп сыҡҡан», — тине ул.\nШулай уҡ төбәк башлығы урындағы халыҡ менән һөйләште. Миәкәләр республика президенты менән урамдарҙы яҡтыртыу, юлдар һалыу һәм төҙөкләндереү, социаль-мәҙәни-көнкүреш учреждениелары эше мәсьәләләре буйынса фекер алышты.\nТеги: бр президентының эш сәфәрҙәре,миәкә районы


кеше ғүмере осон яуаплылар » "Урал" гәзите\nкеше ғүмере осон яуаплылар\nОктябрҙең һуңғы йәкшәмбеһе автотранспорт хеҙмәткәрҙәре һѳнәри байрамдарын билдәләй. Бѳгѳнгѳ кѳнкүрешебеҙҙе ав-томобилһеҙ күҙ алдына ла килтереп булмай. Кѳндәлек тормошобоҙҙа транспорт мѳһим роль уйнай. Хәҙерге ваҡытта йәмәғәт транспорты менән файҙаланмаған бер генә кеше лә юҡтыр. Район-ҡала халҡы йәмәғәт транспорты хеҙмәткәрҙәренең эш һѳҙѳм-тәһен баһалаусы контролерҙар булып тора, тиһәң дә хата булмаҫ. Һәр транспорт предприятиеһы пассажирҙар мәнфәғәтенән сығып эшләй. Белорет авто-транспорт предприятиеһы пас-сажирҙарҙың һәр һорауын һәм мѳрәжәғәтен ҡәнәғәтләндерергә тырыша.\nБелорет АТП-һында үҙ эшенең оҫталары һѳнәренә тоғро ҡалған хеҙмәткәрҙәр байтаҡ. Һѳнәри байрамдары уңайынан «Башавтотранс» дәүләт унитар предприятиеһының Белорет филиалында намыҫлы һәм оҙаҡ йылдар эшләгән бер тѳркѳм водителдәр, кондукторҙар, слесарҙар һәм башҡа хеҙмәткәрҙәргә Почет грамоталары, Рәхмәт хаттары һәм бүләктәр тапшырылды.\nОҙаҡ йылдар намыҫлы хеҙмәте ѳсѳн водителдәр Л.П. Карась менән А.В. Сердюк Башҡортостан Респу-бликаһының транспорт һәм юл хужалығы дәүләт комитетының Почет грамо-таһына, водитель А. Ҡунафин ошо уҡ комитеттың Рәхмәт хатына, водитель А.И. Челищев «Башҡортостан Республикаһы «Башавтотранс» дәүләт унитар предприятиеһының почетлы хеҙмәткәре» исеменә лайыҡ булды. Водитель Н.Л. Выдрин БР «Башавтотранс» ДУП-ның Почет таҡтаһына индерелде.\nШулай уҡ күп кенә хеҙмәткәр БР «Башавтотранс» ДУП-ның Почет грамотаһына, ошо уҡ предприятиеның Рәхмәт хатына, муниципаль район хакимиәтенең һәм Белорет АТП-һының Почет грамотаһына, Рәхмәт хатына лайыҡ булды.\nНаградланыусылар араһында Белорет АТП-һында 1984 йылдан водитель булып эшләгән Виктор Петрович Тихонов та бар. Етәкселек тә, коллегалары ла уны эшкә намыҫлы, яуаплы ҡарағаны, пассажирҙарҙы культуралы хеҙмәтләндергәне, һәр саҡ ярҙамға килергә әҙер булғаны ѳсѳн ихтирам итә. Ул намыҫлы хеҙмәте ѳсѳн БР «Башавтотранс» ДУП-ның Почет грамоталарына, дипломдарына һәм ҡиммәтле бүләктәренә лайыҡ булған. Оҙаҡ йылдар эшләү осоронда уны пассажирҙар ҙа һәйбәт яҡтан ғына белә. Шуға ла автотранспорт етәкселеге В. П. Тихоновҡа иң ауыр маршрутты ышанып тапшыра.\nБелорет АТП-һында 1997 йылдан кондуктор булып эшләгән Миңһылыу Исмәғил ҡыҙы Әхмәтнәбиева тураһында ла бары һәйбәт фекерҙәр, йылы һүҙҙәр генә ишеттек. Ул да үҙенең уңғанлығы, эшенә ҙур яуаплылыҡ менән ҡарауы, намыҫлы, итәғәтле, пассажирҙар менән һәйбәт мѳғәмәлә итеүе менән айырылып тора. Тап шуның ѳсѳн ул күп тапҡырҙар БР «Башавтотранс» ДУП-ның Почет грамотаһы һәм Рәхмәт хаты менән бүләкләнгән. Миңһылыу Исмәғил ҡыҙы һәр саҡ ярҙамға килергә әҙер торған хеҙмәткәр. Әйткәндәй, уның тормош иптәше лә ошо уҡ предприятиела эшләп хаҡлы ялға сыҡҡан. Бѳгѳнгѳ кѳндә Миңһылыу Исмәғил ҡыҙы Виктор Тихонов менән бер маршрут пассажирҙарын хеҙмәтләндерә (һүрәттә). Улар-ҙың автобус салонында һәр ваҡыт таҙалыҡ һәм тәртип була. Хәҙер тырыш хеҙмәткәрҙәрҙе пассажирҙар ҙа танып, хәл-әхүәл һорашып тора.\nЭйе, һәйбәт водитель һәм кондуктор менән юлда барғанда күңелең тыныс, күтәренке һәм юлың да уң була.\nБеҙ бѳтә автотранспорт хеҙмәткәрҙәрен һѳнәри байрамдары менән ҡотлап, эштәрендә уңыштар, ғаилә именлеге теләйбеҙ.


Изгелек ҡылыуҙа ярышайыҡ » Башҡортостан гәзите | Газета Башкортостан на башкирском языке\nБашҡортостан гәзите » Иман » Изгелек ҡылыуҙа ярышайыҡ\nБөрйән районының Иҫке Монасип мәсете имам-хатибы Сабит хәҙрәт Бикмәтов мәрхәмәтле кешеләрҙән урындағы иман йортон тыш яҡтан ремонтлауҙа ярҙам итеүҙе һорай.\n– Ғибәҙәтханабыҙҙан, әл-хәмдү лил-ләһ, халыҡ өҙөлмәй, – ти ул. – Аллаһ йортон матурлау, күркәмерәк итеү йәһәтенән дә байтаҡ эш башҡарыла. Ауылдаштарыбыҙ ярҙамында бинаны эстән яңырттыҡ, биләмәне кәртәләп, профнастил менән көпләп ҡуйҙыҡ. Ошо эштәрҙе башҡарыу өсөн өмәгә сыҡҡан, изге ғәмәлгә ваҡытын да, көсөн дә йәлләмәгән ҡәрҙәштәребеҙгә Аллаһ Тәғәләнең рәхмәте насип булһын.\nХәҙер инде мәсет бинаһын тыштан яңыртып көпләү, ҡыйығын алмаштырыу бурысы ҡалды. Был хаҡта мәхәллә советының үткән йыйылышында фекер алышып, аҡса йыйырға һөйләштек. Теләге, мөмкинлеге булған ҡәрҙәштәребеҙҙән ярҙам көтөп ҡалабыҙ.\n“Милкегеҙҙән ни генә сарыф итһәгеҙ ҙә, ул үҙегеҙ өсөн. Аллаһ ризалығы өсөн ҡылынған яҡшылыҡ үҙегеҙгә тулыһынса кире ҡайтыр”, – тиелә Ҡөрьәндә. Изгелек эшләүҙә ярышайыҡ, хөрмәтле ҡәрҙәштәр. Һорау-тәҡдимдәр менән Сабит хәҙрәт Бикмәтовҡа (“Бәйләнештә”ге сәхифәһе – https://vk.com/id410916992) мөрәжәғәт итергә кәрәк.


Континенталь хоккей лигаһының даими беренселегенән һуң Гагарин кубогы өсөн көрәш алып барасаҡ парҙар билдәләнде\nМәскәү армеецтары тәүге этапта «Сочи» клубы менән осраша. Ҡалған парҙарҙы әле һеҙ экранда күрәһегеҙ. «Салауат Юлаев» хоккейсылары көнсығыш конференцияһының сирек финал этабын Магнитогорскиҙа башлай.\nТәүге ике уйын 28 февралдә һәм 1 мартта «Металлург» майҙанында үтә. Артабан серия Өфөгә күсә. «Өфө-Арена»лағы матчтар 3 һәм 4 мартҡа тәғәйенләнгән. Еңеүсене асыҡлар өсөн өҫтәмә көндәр итеп 6, 8 һәм 10 март билдәләнгән. Дүрт тапҡыр еңеү яулаған команда конференцияның ярымфиналында сығыш яһау хоҡуғы аласаҡ.


Билде уратып сыҡҡан тимрәүҙән нисек ҡотолорға?\n18 Октябрь 2019, 20:27\nБилде уратып сыҡҡан тимрәүҙе икенсе төрлө герпес йә Зоастер вирусы тип тә йөрөтәләр. Ул 90-95 процент кешенең организмында була. Әммә сир булараҡ ҡалҡып сыҡмауы ла ихтимал. Тәнде ныҡ өшөткәндә йә үтә ныҡ йылытҡанда, йонсоғанда, иммунитет ҡаҡшағанда, ҡан ауырыуҙары булғанда, матдәләр алмашыныуы боҙолғанда ул үҙен белгертер һәм һеҙҙе яфаға һалыр.\nТимрәүҙең был төрө ниндәйҙер кимәлдә һыу сәсәгенә оҡшаш. Һыу сәсәге иммунитеты ныҡлап үҫешеп өлгәрмәгән балаларҙы йонсотһа, билде уратып сыҡҡан герпес ололарҙы һыҙланырға мәжбүр итә. Ошо сир менән яфаланған өлкән кеше менән контакт булһа, баланың һыу сәсәге менән ауырып китеүе ихтимал. Һәм киреһенсә, ауырыған бала янындағы өлкәндәрҙә әлеге тимрәү барлыҡҡа килеүе ихтимал. Айырыуса 60 йәште үткәндәргә һаҡ булырға кәрәк.\nТимрәүҙең был төрө ҡапыл ғына килеп сыҡмай. Симптомдарының төрлө стадияһы бар. Биле ауырта башлаған кеше уны бөйөр, бауыр йә башҡа ауырыу тип уйлауы ла ихтимал. Һыҙланыуҙар төнөн айырыуса көсәйә. Хәл бөтә, баш ауырта, температура күтәрелә. Тәнгә сәбертмә сыҡһа, улар араһында бәйләнеште күрмәҫкә лә мөмкин. Тик бер аҙҙан унда тимгел-тимгел ҙур ҡыҙыл таптар барлыҡҡа килә. Ҡысыта ла, әсетә лә. Улар тиҙҙән ҡыуыҡтарға әйләнә, эсенән шыйыҡса ла сыға. 5-7 көндән иһә эренләй йә иһә сей яраға әйләнә. Ике аҙнанан улар кибә.\nТимрәүҙең был төрө тән тиреһен һәм нервыларҙы “ярата”. Шуға күрә мотлаҡ табипҡа күренергә һәм дауаханала дауаланырға кәрәк.\nӨйҙә һыҙланыуҙы баҫыр өсөн түбәндәге халыҡ медицинаһын ҡулланырға мөмкин: бер нисә тырнаҡ һарымһаҡты ваҡ ҡырғыс аша үткәрергә, уға 50 мл кастор майы ҡушырға һәм 2 сәғәткә 80 градуслыҡ эҫеләге мейескә ҡуйырға. Уның менән сәбертмә сыҡҡан урынды ипләп кенә ыуырға. Ул вирусҡа ҡаршы дауа булып тора, шулай уҡ ҡысыныуҙан ярҙам итер. 6 процентлы аш һеркәһен дә ҡулланырға була. Марляны һеркәгә тығып алырға, һығырға һәм ҡыҙарып торған урынға һалырға. Ә 20 грамм прополисҡа бер стакан араҡы ҡушып, бер аҙна ҡараңғы урында төнәтеп алһағыҙ, уны иртәле-кисле бер балғалаҡ эсергә мөмкин. Ул ауырыу оҙайлығын кәметергә булышлыҡ итер. Шулай уҡ ҡайнап һыуына барған йылы һыуға һарымһаҡтың ике тырнағын, 2 аш ҡалағы бал ҡушып дауа эшләп алығыҙ. Әҙер булғас та эсегеҙ. Көнөнә ике тапҡыр шулай ҡулланһағыҙ, организм вирусҡа ҡаршы көрәшер.\n*Табип менән кәңәшләшергә онотмағыҙ.


ЙӘШЕНМӘК » Журнал\nЖурнал для детей » Йыл миҙгелдәре » Йәй » ЙӘШЕНМӘК\nБаҫылды : 21-08-2015, 07:31 |\nРубрика: Йыл миҙгелдәре / Йәй\nЙыл миҙгелдәре / Йәй\nУйнарға балалар ғына түгел, һауалағы болоттар ҙа ярата. Зәңгәр күккә оҙаҡ итеп ҡарап торһаң, уларҙың баҫтырышҡанын, бер-береһенән йәшенгәнен күреп була. Шулай бер көн күңелсәк баҫтырышҡан болоттарҙы ҡояш күҙәтеп торған да:\n— Әйҙәгеҙ, мин дә һеҙҙең менән йәшенмәк уйнайым, — тигән.\n— Әйҙә, — тигәндәр ҙә, болоттар йәшенешеп бөткәндәр. Ҡояштың сағыу нурҙары бөтә ергә таралғас, быларҙы тиҙ генә эҙләп таба ла ҡуя икән. Шунан болоттар:\n— Хәҙер йәшеренергә һинең сират, — тигәндәр. Ҡояш риза булған да, тиҙ генә юҡҡа сыҡҡан. Болоттар уны эй, эҙләйҙәр, ти, эй, эҙләйҙәр, таба алмайҙар икән.\n— Шунан былар ҡайғырышып, ҡарая башлағандар. Бер аҙҙан иларға тотонғандар. Тап ошо мәлдә ерҙә ямғыр яуа, йәшен йәшнәй, икән. Шаян ҡояш был күренеште ситтән генә күҙәтеп тора ла, илаҡ болоттарҙы йәлләп, үҙе килеп сыға. Күҙәткәнегеҙ булһа, көслө итеп яуған ямғырҙан һуң, ер яҡтырып китә, эйе бит? Был бары тик күктәге уйындар ғына икән.


Хәбәрҙәр: Сүриә: “Насарҙан бик насарға.”\nСүриә: “Насарҙан бик насарға.”\nДипломатик тырышлыҡҡа ҡарамаҫтан, Сүриәлә хәлдәр насарая бара. Ҡаһирәләге матбуғат конференцияһында сығыш яһап, Ғәрәп дәүләттәре Лигаһы генераль сәркәтибе Нәбил әл- Араби ошондай фекер әйтте:\n“Сүриәләге хәлдәр насарҙан бик насарға табан бара. Эштең былай тороуы бөтә донъя халҡын, айырыуса Ғәрәп дәүләттәре Лигаһын борсой. Бер сүриәленең үлемен генә күҙ алдына килтерегеҙ әле, ә беҙ көн һайын йөҙҙәрсә кешенең үлемен күрәбеҙ. ”\nКөндөҙөрәк Дәмәшк ситендәге Дарайҙа үлтерелгән 200 кешенең мәйете табылыуы хаҡында мәғлүмәт алынды. Оппозиция вәкилдәре был кешеләрҙе хәрбиҙәр язалаған тип бара, ил властары иһә һүҙ баш күтәреүселәрҙең ҡорбандары хаҡында бара, тип раҫлай. Сүриә телевидениеһы аша күрһәтелгән репортаждан урындағы халыҡтың армия яҡлы булыуы күренә:\n“Ҡораллы кешеләр килеп, ҡасырға ҡуштылар, юғиһә хәрбиҙәрҙең беҙҙе үлтерәсәктәрен әйттеләр. Армия хәҙер бында, һәм, аллаға шөкөр, уларҙан тик яҡшыны ғына күрҙек, хәҙер беҙ хәүефһеҙлектә.”\nХөкүмәт ғәскәрҙәре авиация ярҙамында баш күтәреүселәрҙе шәмбе көн Дарайҙан бәреп сығарған. Сигенеүсе баш күтәреүселәр хәрбиҙәрҙең ҡулға төшөрөлгән ҡала ситендә һуйыш ойоштороуҙары хаҡында хәбәр итте. Бойондороҡһоҙ сығанаҡтарҙан мәғлүмәт юҡ.\nБыл ваҡытта Сүриәнең вице- президенты Фәрүҡ Шара июль уртаһынан бирле тәүге тапҡыр халыҡ араһында күренде һәм илде ташлап киткән, оппозиция яғына сыҡҡан тигән хәбәрҙәрҙе юҡҡа сығарҙы.


Башҡортостан аграрийҙары тәүге миллион тонна иген йыйҙы // Иҡтисад | новости башинформ.рф\nБашҡортостан аграрийҙары тәүге миллион тонна иген йыйҙы\n17:34, 3 августа 2016 Иҡтисад\nБашҡортостан аграрийҙары тәүге миллион тонна иген йыйҙы Фото: Башҡортостан Ауыл хужалығы министрлығы\nӨФӨ, 2016 йыл, 3 август. /«Башинформ» мәғлүмәт агентлығы, Галина Бахшиева/.\nБөгөнгә Башҡортостан аграрийҙары бер миллион самаһы ашлыҡ йыйҙы. Республика Ауыл хужалығы министрлығының матбуғат хеҙмәтендә хәбәр итеүҙәренсә, барлыҡ райондарҙа ла уңыш йыйыу бара. Уртаса уңыш гектарҙан 21,1 центнер тәшкил итә. Ошо көндәрҙә Саҡмағош (гектарҙан 30,5 центнер), Ҡырмыҫҡалы (26,4 центнер) һәм Стәрлетамаҡ райондарында (25 центнер) иген һәм ҡуҙаҡлы культураларҙан яҡшы уңыш йыялар.\nБашҡортостан Ауыл хужалығын консультациялау үҙәге белдереүенсә, 0,5 миллион гектарҙан ашыу майҙандағы иген һәм ҡуҙаҡлы культуралар (28 процент) сабылған.\n«Башинформ» агентлығы хәбәр иткәнсә, быйыл 1804 мең гектар ерҙә уңыш йыйыу бурысы тора, шуларҙың 409 мең гектарын ужым культуралары биләй.


Башҡортостанда полиция өс һәм дүрт йәшлек балаларҙы эҙләй // Хәл-ваҡиғалар | новости башинформ.рф\n10:30, 12 июля 2018 Хәл-ваҡиғалар\nБашҡортостанда полиция өс һәм дүрт йәшлек балаларҙы эҙләй Фото: социаль селтәрҙәр\nӨФӨ, 2018 йыл, 12 июль. /«Башинформ» мәғлүмәт агентлығы, Наталья Овчарук/.\nСалауаттан бер ҡатын 10 июлдә ике балаһы: өс йәшлек Егорҙың һәм дүрт йәшлек Таисияның юғалыуы тураһында ғариза яҙған. Ғариза яҙыусының һүҙҙәре буйынса, балаларҙы атаһы алып китеүе ихтимал. Уның менән улар айырылышыу сигендә.\n«Әлеге ваҡытта бәлиғ булмағандарҙы эҙләйҙәр», — тип хәбәр иттеләр «Башинформ» агентлығына республика Эске эштәр министрлығының матбуғат хеҙмәтендә.\nШуныһы билдәле: әсә кеше балалары менән бергә тормош иптәшенән башҡа Салауатҡа өләсәһенә ҡунаҡҡа ҡайтҡан. Һуңынан ир шунда килеп (ғаилә Мәскәүҙә йәшәй), балаларҙы саф һауала йөрөтөп килтерәм тигән һылтау менән уларҙы билдәһеҙ йүнәлештә алып киткән.\nТеги: юғалғандарҙы эҙләү, Салауат, урлау


Ҡайтарайыҡ күлде! | www.aralbaev.ru\nБынан байтаҡ йылдар элек мин, Асылыкүлдә булып ҡайтҡандан һуң, был тәбиғәт ҡомартҡыһы хаҡында һоҡланыу шиғырҙары яҙғайным.\nӘле бына "Истоки" гәзите көтмәгәндә йөрәк һыҙлндырыр күңелһеҙ хәбәр алып килде: Асылыкүлгә һәләкәт янай! Ул һуңғы бер-ике йылда ғына 8 метрға тартылған! Йәйге айҙарҙа күл буйына көн һайын унар мең машина килә, ял итергә теләүселәр һанын күҙ алдына килтереүе лә ҡыйын. Күл кибә, ҡот осҡос бысратыла. Уның һыуы хәҙер үтә күренмәле түгел, ә бик ныҡ буръяҡланған. Яр буйҙары ҡый-һай, сүп-сар, тиҙ серемәй торған пластик һауыттар, полиэтилен тоҡтар, һөйәктәр, ашамлыҡ ҡалдыҡтары менән тулған. Был ниндәй гонаһ шомлоғо?! Киреһенсә - күлдәребеҙ һаҡланырға, ҡурсаулыҡҡа алынырға тейеш тәбаһа?! Ҡайҙа закон? Ҡайҙа Асылыкүлде һаҡларға, тәртип булдырырға бурыслы ойошма (учреждение) етәкселәре, егерҙар, ҡарауылсылар?!\nБөтә был һорауҙарға "Истоки" гәзитенең әҙәби хеҙмәткәре Светлана Ғафурова һәм уның менән бергә Асылыкүл яҙмышы өсөн борсолған юлдаштары ла яуап эҙләй. Әммә яуаптар ҙа юҡ, яуаплы кешеләр ҙә осрамаған уларға күл буйында.\nХөрмәтле ватандаштар! Әгәр еребеҙҙә Асылыкүл кеүек боронғо һәм гүзәл тәбиғәт ҡомартҡыларыбыҙ һаҡланһын тиһәк, уны яҡлрға бергәләп күтәреләйек, Асылыкүл кеүек бүтән күлдәребеҙҙе, башҡа тарихи, мәҙәни һәм тәбиғәт хазиналарыбыҙҙы ла һаҡлап алып ҡалайыҡ! Юғиһә, юғалтҡас иларбыҙҙа, әммә һуң булыр.\nКеше өсөн экология йылы һәр йыл булырға тейеш! Ер - бөтәбеҙҙең дә уртаҡ йортобоҙ бит. Йәмәғәтселеккә, хөкүмәтебеҙгә мөрәжәғәт итәйек. Бөтә халыҡ белһен өсөн экологик акция иғлан итәйек. Ер-һыуыбыҙҙы юҡ итергә юл ҡуймайыҡ, туғандар!\nҺүҙемде Асылыкүлдәге һуңғы хәлдәр айҡанлы яҙған күңелһеҙ шиғырым менән тамамлайым.\nНиңә генә инде\nЙәнегеҙҙе баҫа ғәмһеҙлек?!\nБөгөн һеҙҙең рәхәт сигеүегеҙ\nКүлгә генәме ни йәмһеҙлек?\nНик кәртә юҡ икән вәхшиҙәргә? -\nБысрат, ҡыйрат, ҡыйла, хслыҡ ҡыл!..\nЙыртҡыс йәндәр менән йәшәмәҫкә\nТаш бәғерле әҙәмдәрҙе күреп,\nАяма һис, күңел, асырған!\nҠырғын илткәс улар Асылыкүлгә,\nКилмәһендәр күңел асырға!\nЗаятүләк менән Һыуһылыуҙы\nБулдымы икән һинең күргәнең\nКүрерһең, тик башта һаҡлаш, яҡлаш! -\nАсылыкүл берүк үлмәһен!\nЯҡынайтыр Ахрызаманды ла\nБәндәләрҙең бындай аҙмышы...\nТөшөрмәйек золом Асылыкүлгә -\nАрал дингеҙенең яҙмышын!


Гәзиттең номеры: 43 » Гәзиттең номеры: 43 » Яйыҡ гәзите | Газета Яик\nЯйыҡ гәзите » Гәзиттең номеры: 43\nБөгөнгө яңы технологиялар, компьютер, интернет көслө заманала китап уҡыусылар, китапханаға йөрөүселәр һаны күп түгел. Йәмғиәтте, бигерәк тә балаларҙы китап донъяһына йәлеп итеүҙә китапханасыларҙың роле ҙур. Был һөнәрҙең баһаһын һәм социаль әһәмиәтен күтәреү маҡсатында үҙәк район китапханаһында «Библиоледи - 2014» конкурсы уҙҙы.\nКитапханасыларҙы, ғәҙәттә, күңелһеҙ, китап уҡыуҙан башҡаны белмәүсе урта йәштәге, күҙлек кейгән, сәсен өҫкә йыйған «һоро сысҡан» булараҡ күҙ алдына килтерәбеҙ. Әммә ярышта ҡатнашыусы алты ҡатын-ҡыҙ был фекерҙе тулыһынса инҡар итте. Конкурс бер нисә этаптан торҙо. Тәүгеһендә китап батшабикәләре үҙҙәре, һөнәри ҡаҙаныштары, хеҙмәттән тыш мауығыуҙары менән таныштырҙылар. Һәр кем был маҡсатта үҙ алымын файҙаланды. Мәҫәлән, Гөлназ Хамматова (үҙәк район балалар китапханаһы) әкиәт жанрын һайлаған, ә Миндәктән Фирүзә Әбүбәкирова «Бөтөн хыялдар тормошҡа аша, тик дөрөҫ хыяллана белеү генә кәрәк» тигән хәҡиҡәткә туҡталды.\nХыялыбыҙ - комплекс төҙөү14.04.2014\nБелеүебеҙсә, быйыл республикабыҙҙа муниципаль берәмектәрҙең урындағы инициативаларына булышлыҡ итеү программаһы старт алды. Ҡунаҡбай ауыл Советы ла был проекттан ситтә ҡалмаҫҡа булды.\nКүптән түгел ауыл депутаттарын, старосталарҙы, бюджет өлкәһе хеҙмәткәрҙәрен, шәхси эшҡыуарҙарҙы саҡырып, йыйылыш уҙғарҙыҡ. Тәүҙә программа хаҡында һөйләп үттек, депутаттар ауыл Советы биләмәһендәге һыу, юлдар, сүплек, төҙөкләндереү тәңгәлендәге мәсьәләләрҙе хәл итеү юлдарын барланы.\n«Учалы тау-байыҡтырыу комбинаты өсөн квалификациялы белгестәр әҙерләү һәм яңынан әҙерләү системаһын үҫтереү» тип аталды Учалы тау-металлургия техникумында уҙғарылған «түңәрәк өҫтәл». Унда комбинаттың подразделение етәкселәре, техникум етәкселеге һәм уҡытыусылары ҡатнашты. Тәүҙә ҡунаҡтар өсөн техникум буйынса экскурсия ойошторолдо.\nБөгөн хеҙмәт баҙарында ҙур һорау менән ҡулланыусы юғары квалификациялы белгестәр әҙерләү - көн талабы. Был эште алдынғы предприятиелар менән хеҙмәттәшлек итмәйенсә атҡарып булмай. Учалы тау-металлургия техникумының директоры Дмитрий Абдрахманов белдереүенсә, уҡыу йортоноң матди-техник, уҡытыу-методик базаһын нығытмайынса, юғары квалификациялы белгес әҙерләп булмай. Был тәңгәлдә тау-байыҡтырыу комбинатының ярҙамы баһалап бөткөһөҙ.\nЙыһан киңлеген иңләп14.04.2014\n1961 йылдың 12 апреле донъя тарихында мөһим ваҡиға менән бәйле. Тап ошо көндә СССР гражданы, өлкән лейтенант Юрий Гагарин «Восток» йыһан карабында космосҡа оса. Ер шары орбитаһы тирәләй сәйәхәт 180 минут ҡына дауам итһә лә, был осош космосты үҙләштереүгә юл аса. Ошо ваҡиғаға бәйле 1962 йылдан алып, 12 апрель - Космонавтика көнө булараҡ билдәләнә. СССР заманы менән сағыштырғанда, бөгөн байрам бәҫе һүлпәнәйһә лә, дата - әле йыһан өлкәһендә тир түгеүселәр хеҙмәтенә дан йырлауҙың бер сараһы булып тора. Беҙ ҙә был ваҡиғаны иғтибарһыҙ ҡалдырып үтә алманыҡ.\nКем һәм ҡасан?\nЮрий Гагариндың йыһан сәйәхәтенә бер йыл тулыу айҡанлы, космонавтың дублеры, летчик-космонавт Герман Титов кешенең тәүге тапҡыр Ер шарынан айырылыу ваҡиғаһын иҫтәлекле дата итеп билдәләү тәҡдимен индерә.